title: Dowwe lyn van Staat verskuif na die Skerp lyn van ANC Partypolitiek

maintext:
Die lyne tussen staat en party is vinnig besig om te vervaag tot waar die staat se belange nie meer die belangrikste is nie, maar slegs die van die regerende party.
’n Aankondiging wat die einde van die Suid-Afrikaanse ekonomie en geordende bestaan van sy burgers erg bedreig en wat eintlik gereserveer is vir die hoof van die staat is, is deur president Cyril Ramaphosa as partyleier van die ANC gemaak toe hy en die ANC lekgotla die parlement ’n lae hou toedien het deur aan te kondig dat die konstitusie vinnig aangepas gaan word om die ANC-beleid van onteiening van alle besittings van (wit) burgers, sonder vergoeding, te verseker.
Die ergste is dat demokrasie verwurg word, juis die een saak wat die behoud van Suid-Afrika was waardeur die bewind op ’n skinkbord aan die ANC oorhandig is, om in hulle doel te slaag om eeue se beskawing te vertrap onder die Afrika mandaat van minagting vir enige geordende samelewing, beskawing, geletterdheid en die moorddadige uitroeiing van minderhede.
Hiermee gee die ANC die eerste duidelike tree, vir die beskaafde wêreld om te sien, terug in Donker Afrika in om saam met die ander swart regerings van hierdie kontinent te verval in anargie, armoede, hongersnood heksery, bundu-howe en intimidasie deur geweld deur die leiers en hulle uitverkore lakeie.
Die ongeluk is dat die meerderheid van swart mense wat hulself, net soos die wit mense, deel sien van die reënboognasie met ’n plek vir almal, in ’n minderheidsposisie is of geïntimideer word.
Dit wil werklik voorkom asof die enigste uitweg is om die proses te versnel deur die kombuis te sluit en die massas te weerhou van kos wat deur boere, die groep wie die swart mense die meeste haat maar wat sorg vir pap op hulle borde en brood in hul kosblikke, deur geen aanplantings te maak totdat hierdie vernietigende aksie laat vaar word nie.
Met ’n regering wat oorgehaal sit om koring en mielies te oes wat hulle nie geplant het nie, banke leeg te trek sonder dat hulle daarin belê het, aandring op salarisse vir die massas met geen aangeleerde vaardighede nie, stroping van geboue wat hulle nie gebou of gekoop het nie, gelei word deur ’n arrogante, halfgeletterde en onbevoegde jeug wat van kleins af deur die ANC opgevoed is om met gebakte hande te bedel vir welsyn toelaes, en wat nou moeg geraak het vir die vet katte in die regering en daardie lewe vir hulself wil eis. Steeds glo hulle dat hierdie katte hulle wellustige, vetsugtige lewe met hulle sal deel.
Om hierdie rede moet die vet katte in die ANC wilde spronge maak, al verg dit on-omkeerbare verkiesingsbeloftes soos die algehele verwydering van klousule 25 uit die grondwet.
In hierdie hoë tegnologiese wêreld waarin ons leef is dit verbasend dat daar omtrent nie ’n swart mens is wat sonder die tegnologie van selfone, die internet, elektrisiteit, krane met lopende drinkbare water, motorkarre, winkels met trendy klere en alles wat die beskaafde wêreld bied, en wat as hulle as hul reg toeëin, wil behou nie. Die ander kant hiervan is die werklikheid dat hulle terug sal verval in die lewe van hulle voorvaders in modderhutte, hongersnood en ’n hoofman gekleed in luipervelle. Terug na Donker Afrika.
Die ANC het hulle rassitiese politieke kleur hieraan verleen en op hierdie stadium wil mens eintlik witmense aanmoedig om nie meer die verbande op hulle huis terug te betaal nie en maar eerder die geld bymekaarmaak om jou uit hierdie verval te koop. Maak gebruik van die plakkersreg, wat ingestel is om swart mense te beskerm, op die gebou wat jy bewoon. Daardie gedeelte van die konstitusie is nog nie verwyder nie.
Met jou eiendom wat weggegee word aan iemand wat dit nie verdien nie en ook nie daarvoor hoef te betaal nie, is die banke reeds aan die werk om die laaste R10 op ’n lening uit jou te probeer wurg want hulle besef hulle het drooggemaak deur die regering te ondersteun om die wit ekonomie te vernietig met die weiering om verbande op eiendom aan eienaars van besigheidseiendom te verleen en die kleinsakemanne gedwing het om korttermyn besigheidslenings aan te gaan teen skrikwekkende rentekoerse wat uiteindelik tot die ondergang van die meeste kleinsake ondernemings sou lei.
Hierdie is ’n proses wat reeds vir dekades aan die gang is maar deur die banke so verbloem is dat dit eintlik wys op die kleinsakeman se onvermoë om sake te bedryf.
Daarom kan ons ’n heildronk instel op die banke wat ook al hul bates gaan verloor deurdat niemand meer hierdie belaglike korttermyn lenings en die bestaande verbande hoef terug te betaal nie.
Waarop gaan die banke beslag lê as die eiendom oor geen waarde beskik nie?
Die ironie is dat die banke tot op hierdie stadium nie ’n enkele mediaverklaring oor hierdie aspek gedoen het nie.
Is hulle direkteure se vliegkaartjies reeds bespreek na hul buitelandse tuistes?


title: Tien mense sterf in busongeluk naby Beaufort-Wes

maintext:
Tien mense het omgekom en ’n verdere 30 mense is beseer nadat ’n bus vroeg Donderdagoggend op die Aberdeen-pad, sowat 25 km buite Beaufort-Wes, omgeslaan het.
Owerhede en reddingspanne het lank gesukkel om mense wat onder die bus vasgekeer was te bevry.
Volgens die provinsiale Verkeershoof van die Departement van Vervoer en Openbare Werke, Kenny Africa, het die bestuurder beheer oor die bus verloor, waarna dit van die pad geloop het en die tragedie veroorsaak het.
Die bus was vanaf Kaapstad deur Beaufort-Wes na die Oos-Kaap op pad en verkeer is vir ‘’n geruime tyd opgehou terwyl die ongelukstoneel opgeruim is.

fasttext_language: af


title: Groot steun met Pretloop ter afsluiting van Vroue-Maand

maintext:
Ter afsluiting van Vroue-maand het die plaaslike SAVF-tak in samewerking met Thaba Superspar, Saterdagoggend ’n pretloop aangebied waar vroue en die gewillige mans die 5 en 10 km pretlope aangedurf het.
Die wedloop moes van die parkeerterrein by Thaba Superspar verskuif word na Thaba Park aangesien die belangstelling te groot was met sowat 200 inskrywings.
Hierdie was nie ’n amptelike wedloop nie, maar steeds was daar die groepie wat alles ingesit het om die afstande vinnig af te lê.
Die eerste twee deelnemers van die 10km pretloop was Maxwell wat die afstand in ’n tyd van 34 min en 30 sek voltooi het gevolg deur Victor in ’n tyd van 34 min en 33 sek.
Die SAVF se stalletjie deur lede en vrywilligers beman en het heerlike eetgoed verkoop.
SAVF is baie betrokke in die gemeenskap ten opsigte van die voorkoming en hantering van geweld teenoor vroue en kinders met welsynsdienste en ondersteuning van slagoffers.
Hulle benodig ook bydraes vanuit die gemeenskap aangesien hulle permanente personeel moet aanstel om in hierdie dienste te voorsien. Verder samel hulle geld in deur byeenkomste soos die Pretloop asook Hansie en Grietjie Kleuterskool waardeur baie goeie diens teruggevoer word aan die gemeenskap.
Vir meer inligting en as u dalk belangstel om by hulle aan te sluit, hetsy as lid of vrywilliger, skakel Magda de Clerk by 061 370 5643.
A few did the daring thing and did not back-out for the “Abuse against Women Challenge”. Together they decided to tackle the 5km Fun-walk wit their high heels. These girls showed a natural knack with their stiletto’s and recon that next year they will take on the 10km Fun-run with their high heels.
Verskeie instansies het dan ook van die geleentheid gebruik gemaak om vir hul eie organisasies ook ’n geldjie in te win met stalletjies waar van eetgoed en koeldranke tot allerhande ander lekkernye en produkte te koop aangebied is.


title: Dop Nedbank se Senior Ekonoom toets met Onderskeiding?

maintext:
’n Omstrede e-pos van Nedbank doen tans die rondte op sosiale media waarin grondeienaars aangesê word om steeds hulle verband terugbetalings-ooreenkomste na te kom selfs al sou hulle deur nuwe wetgewing van hul eiendom vervreem word sonder vergoeding.
Die hoof van Nedbank se Media Skakeling, Kedibonea Molopyane, het aan die Roodepoort Record bevestig dat die e-pos bestaan en dat verbandhouers steeds aanspreeklik is vir die terugbetaling van die verband al sou hulle eiendom sonder vergoeding onteien word.
Molopyane het verder gesê dat verbandlening ooreenkoms onderworpe is aan ‘n kontraktuele ooreenkoms en dat verband paaiemente steeds verskuldig is totdat die verband heeltemal afbetaal is, ongeag of die eienaar van sy eiendom vervreem is sonder vergoeding.
Hierdie verklaring stem glad nie ooreen met dit wat Nicky Weimar, Senior Ekonoom van Nedbank tydens die Thabazimbi Sakekamer Konferensie gedurende Junie vanjaar op Thabazimbi aan konferensiegangers gesê het nie, en ek haal aan uit die berig wat Kwêvoël oor die konferensie geplaas het:
“Alhoewel die Suid-Afrikaanse ekonomie beter presteer sedert die politieke landskap verander het met die verkiesing van ’n nuwe staatspresident, is die ekonomiese beleid onduidelik omdat dit ’n groot element van onsekerheid bevat.
“Dit is die woorde waarmee Nicky Weimar, Senior Ekonoom van Nedbank, die mense wat die Thabazimbi Sakekamer Konferensie bygewoon het, begroet het.
“So ver dit onteiening sonder kompensasie aan betref het sy daarop gewys dat R200 miljard genoeg gaan wees om al die bestaande grondeise af te handel.
“Gaan leen die geld en kry dit agter die rug. Die gewillige verkoper en die gewillige koper sal kry wat hulle verlang. Almal gaan baat hierby vind, het sy die regering aangeraai.
“Indien die staat voortgaan met sy onteiening van eiendom sonder vergoeding, kom sowat R1,3 triljoen se verbande wat deur banke afgeskryf moet word in gedrang. Die globale effek wat dit gaan hê is dat gemoedere vir konfrontasie opgejaag gaan word en al die banke in Suid-Afrika gaan bankrot speel.
“Ter afsluiting het sy genoem dat kleinsakemanne ongelukkig deur wetgewing doodgedruk word voordat hulle behoorlik op dreef kan kom. Besighede moet hulle daarop voorberei dat die ekonomiese omgewing nie in die komende jaar gaan verbeter nie.
“Diktatorskap beteken die individu is niks. Vryheid is beslis beter as hierdie opsie van onderdrukking. Aangesien jou belegging op investering eers na sowat tien jaar of meer realiseer, gaan niemand in hierdie land investeer solank daar nie ’n waarborg is dat hy ten minste sy geld gaan terugkry nie.”
Wat sy hier gesê het wys op die teendeel naamlik dat Nedbank se werklike siening glad nie ooreenstem met die van hulle Senior Ekonoom nie – waar het die kontak tussen die bank se ekonome en die bank se verbandprokureurs verlore gegaan?
Is Nedbank, en dit sluit sommer al die ander banke ook in, so uit kontak met hulle kliënte dat hulle ook dink dat al die witmense op hope geld sit en dat daar maar openlik by hulle gesteel word met niksseggende verbandooreenkomste wat hulle glad nie kan terug betaal as hulle van hulle eiendom ontneem word nie?
Kommentaar deur Pieter Coetzee – Redakteur: Kwêvoël (Sedert 1983)
Lokfoto bo: Tydens die afgelope Thabazimbi Sakekamer Bosveld Konferensie is op die foto van links: Pieter Heyns (voorsitter van die Thabazimbi Sakekamer), Nicole Dunbar (Nedbank forensiese departement), Nicky Weimar (Senior Ekonoom – Nedbank) en Rudolf Low (Nedbank adviseur – Landbou)


title: Britse Eerste minister: Theresa May steun Ramaphosa in sy onteieningsbeleid

maintext:
Die Britse eersteminister, Theresa May, het haar daartoe verbind om die G7 se grootste belegger teen 2022 in Afrika te wees deur gebruik te maak die Verenigde Koninkryk se ontwikkelingsbegroting. Dit is nie net om armoede te verlig nie, maar om houbare investering in die omgewing vir Britse besighede te voorsien.
Sy het hierdie uitlating gemaak voor gaste van die Britse Hoër Kommissaris in Kaapstad nadat sy Dinsdag in Suid-Afrika aangekom het en voordat sy Ramaphosa vir samesprekings by Tuynhuys in Kaapstad ontmoet het.
Sy het genoem dat Brittanje grondhervorming steun in soverre dat dit wettig, deursigtig en deur ’n demokratiese proses plaasvind. Sy het verder genoem dat sy reeds hierdie onderwerp met president Cyril Ramaphosa vroeër vanjaar tydens sy besoek aan Engeland bespreek het.
Sy het verder genoem dat Engeland Ramaphosa se benadering tot grondhervorming steun en glo dat dit verdere beleggingsmoontlikhede in Afrika sal ontsluit.
May het verder gesê dat haar belofte van £4 miljard in Afrika se ekonomie gemik is op werkskepping vir die jeug.
Sy het ook daarop gewys dat Afrika van nou af tot 2035 sowat 18 miljoen werkgeleenthede moet skep, net om by te hou by die versnellende bevolkingsgroei in Afrika. Dit is sowat 50 000 nuwe werkgeleenthede wat daagliks geskep moet word om werkloosheid om die bestaande vlak te hou.
Tans is ongeveer 60% van swart Afrikane onder die ouderdom van 25 jaar en dat so ’n jeugdige deel van die bevolking die ekonomie kan verryk indien dit behoorlik vasgevat word.
Indien Brittanje hierin sou faal, het sy gesê, sal die negatiewe ekonomiese en omgewingsimpak elke uiteinde van die wêreld bereik.


title: Zimbabwe se nuwe President aangewys: Zanu-PF steeds in beheer

maintext:
Zimbabwe se President, Emmerson Mnangagwa, ’n voormalige bondgenoot van Robert Mugabe, het die land se belangrike verkiesing gewen. Die uitslag is gister, Vrydag, bekend gemaak te midde van aantygings van bedrog terwyl sekuriteitsmagte strate gepatrolleer het om enige protes aksie te verhoed.
Tydens die verkiesing het gewelddadige betogings in Harare uitgebreek waartydens ses mense waarskynlik deur sekuriteitsmagte doodgeskiet is toe daar met skerp ammunisie op hulle losgebrand is. Nog 14 is beseer en 18 is in hegtenis geneem.
Mnangagwa het 50,8% van die stemme op hom gevestig teenoor die 44,3% van die MDC opposisie kandidaat, Nelson Chamisa.
Die woordvoerder van die MDA koalisieparty, Morgan Komichi het die uitslag veroordeel en sê dat die telling van stemme vals was.
Volgens Chamisa gaan hulle heelparty verkiesingsuitslae beveg, nadat hy Vrydag daarop aangedring het dat hy gewen het en het die verkiesing as vals, onwettig ongemagtig en met verskeie gapings in die geloofwaardigheid van die verkiesing.
Hy het verder gesê dat daardie afgelope 38 jaar geen vrede in Zimbabwe was nie en dat hulle nou weereens terug is waar hulle in 2008 gestaan het.
Een van die leiers van die MDC Alliansie party in Zimbabwe, Tendai Biti, sê dat die internasionale gemeenskap nie ’n rat voor die oë gedraai kan word dat die afgelope verkiesing in Zimbabwe nie weereens gekook is om ’n oorwinning vir die regerende Zanu PF regering te verseker nie.
Mnangagwa, die huidige president, is desperaat om internasionale erkenning van die afgelope week se verkiesing te kry om hom in staat te stel om befondsing te kry vanaf die Internasionale Monitêre Fonds asook ander bronne om Zimbabwe se erg verswakte ekonomie te red.
Biti het die stelling gemaak met verwysing na die Europese Unie se verkiesings missie se voorlopige verslag dat die speelvlak nie heeltemal gelyk was nie. Volgens die leier van die missie, Elmar Brok, was daar verskeie redes vir sy gevolgtrekking, insluitend die voorkeur wat deur die staatsmedia aan die Zanu-PF party verleen is, die party se misbruik van staatshulpbronne en gevalle van intimidasie van kiesers.
Biti het die mening van sommige politieke ontleders verwerp dat die MDC foute gemaak het wat hulle duur te staan gekom het.
Een van die foute wat uitgewys is was die feit dat die MDC opposisie nie daarin kon slaag om ’n verenigde front daar te stel nie. Dit is wel so dat sewe partye hulle agter die een presidensiële kandidaat, Biti, geskaar het.
Biti was die sekretaris-generaal van die oorspronklike UDM onder leierskap van Morgan Tsvangirai, maar het in onguns verval en sy eie party gestig. Hy en nog ’n voormalige Tsvangirai volgeling, Welshman Ncube, het daarin geslaag om hulle verskille te oorkom om steeds Zanu-PF te beveg.
Na Tsvangirai se ontydelike dood in 2018, het ’n erge stryd binne die party ontstaan oor wie sy opvolger moet wees. Chamisa het gewen maar sy grootste teenstander, Thokozani Khupe, het van die party af weggebreek om haar eie party te vorm en beide die parlementêre asook die presidentsverkiesing te beveg.
Volgens Biti is daar bewyse dat daar met die Vll vorms gepeuter is. Hierdie vorms bevat die resultate van elke kieslokaal en was veronderstel om buite die kieslokaal aangebring te word.
Daar was egter wydverspreide teenstrydighede in die vorms en sommige vorms het eenvoudig verdwyn.


title: Vragmotor tref skoolbus: T-aansluiting verg dringende aandag

maintext:
Twee jaar nadat ‘n swaarvoertuig op Dinsdagoggend 2 Augustus 2016 nie betyds by die aansluiting van die R510 pad vanaf Lephalale by die Thabazimbi-Rustenburg pad tot stilstand kon kom nie, en op sy rug langs die treinspoor beland het, het daar vanoggend, Dinsdagoggend 7 Augustus weer ‘n ernstige ongeluk plaasgevind waar daar weereens ‘n swaarvoertuig by betrokke was.
Anders as die vorige soortgelyke ongelukke by hierdie aansluiting was daar ‘n ander voertuig ook betrokke naamlik die skoolbus gepak met leerlinge vanaf Swartklip wat na skole in Thabazimbi vervoer word. Indien die skoolbus ‘n paar sekondes later oor die aansluiting beweeg het, sou dit ‘n noodlottige ongeluk gewees het met besliste lewensverlies.
Die swaarvoertuig wat nie betyds kon rem nie het die bus teen die agterkant getref en dit saam in lyn met die rigting waarin dit beweeg het dwars oor die pad geswaai.
Verskeie leerlinge is in die ongeluk beseer maar gelukkig nie een ernstig nie.
In die berig wat Kwêvoël op 2 Augustus 2016 in sy digitale uitgawe gedra het is daar gewys op die moontlikheid van ‘n noodlottige ongeluk by hierdie aansluiting indien iets nie gedoen word nie.
In die berig word verwys na die steil afdraande sowat 5km buite die dorp waar padtekens aangebring is om swaarvoertuigbestuurders daarop te wys om na ‘n lae rat terug te skakel.
Ek haal aan uit die vorige berig:
“Die afdraande is heelwat langer as wat die meeste vragmotorbestuurders besef. In plaas daarvan om aan die bo-punt van die steil gedeelte na ‘n baie laer rat terug te skakel, en die kompressieremme te gebruik sodra hulle dit aandurf, word blykbaar net die gewone remme gebruik. Indien daar nie na ‘n baie laer rat toe teruggeskakel word nie, kan daar nie verseker word dat daar voldoende drukking in die lugdrukreservoirs is om die remme deur die rempedaal te aktiveer om die vragmotor betyds by die aansluiting tot stilstand te bring nie.”
“‘n Gedwonge stop net na die Alma aansluiting waar vragmotors vir ten minste vyf minute moet stop om te verseker dat die lugdrukkompressors goed “opgepomp” is voordat hulle die laaste deel na die kruising aanvat, behoort ook oorweeg word. Elke ongeluk by hierdie aansluiting lei tot ‘n kragonderbreking in Thabazimbi aangesien die vragmotors gewoonlik ook die groot kragboks tref wat in die kruising opgerig is. Die dag is dalk ook nie ver dat daar tydens die besigste tyd motorverkeer in die kruising gaan wees wat tot groot menseverlies kan lei.”
Dit het later geblyk dat die pad vanaf Lephalale tot by Thaba Trans die eiendom en verantwoordelikheid van SANRAL is. Franco Loots, DA raadslid van die Thabazimbi Munisipaliteit het destyds onderneem om deur die DA-Thabazimbi tak, ‘n brief te skryf aan die betrokke organisasie om alle moontlike opsies aan hulle deur te gee. Heel duidelik het SANRAL hulle hieraan afgevee. Die gedwonge stop moet oorgaan in ‘n vangput waar die voertuig tot stilstand gedwing word indien dit by die gedwonge stop reeds nie kan stilhou nie.
Hier het ons ‘n situasie gehad waar die geluk aan die kant van die skoolbus was. Indien die vragmotor die bus in die middel getref het was dit beslis ‘n noodlottige ongeluk.
Wat die oorsaak van hierdie ongeluk was kan seker nie voortydig aangehaal word nie. Tien-teen-een sal bevind word dat daar niks met die remme verkeerd was nie. Teen die tyd wat die ondersoek sal plaasvind sal daar in elk geval nie meer lug in die lugdrukreservoirs wees om dit te toets nie.


title: HFM Rugby Beleef Goeie Seisoen

maintext:
Aan die einde van die seisoen kyk Hoërskool Frikkie Meyer terug op ‘n suksesvolle rugbyjaar.
In die liga tree drie spanne as Limpopo wenners uit die stryd:
Die Eerstespan klop Piet Potgieter met 36 – 17, die Tweedes speel gelykop teen Piet Potgieter met 12 – 12 en deel die beker terwyl die Derdes 25 – 15 teen Hans Strijdom wen.
Dit is veral vir die Eerstespan ‘n puik prestasie omdat hulle vanjaar vir die tweede agtereenvolgende jaar afdelingskampioene is.
Die o/14 A-span is ongelukkig naaswenners nadat hulle teen Merensky 10 – 16 verloor.
Die o/14 A-span sit hul voortmars in die kompetisie voort deur Secunda in die uitspeelrondte te klop met 31 – 10.
Hul wen ook die wedstryd teen Wonderboom met 17 – 14 waarna hulle in die semifinaal teen Dinamika te staan kom.
In ‘n klipharde wedstryd waarin hul tot die einde veg, verloor hul ongelukkig 29 – 19.
In die uitspele vir die Virseker trofee reken die Eerstes af met ‘n 75 – 19 oorwinning oor Midstream College, hulle klop Randburg met 28 – 22 en wen Die Anker in die semifinaal met 28 – 13.
In die finaal van die Virsekerbeker Afdeling 2 speel HFM teen Secunda, maar verloor ongelukkig die wedstryd 14 – 20.
Die span het vanjaar besonder goed presteer met slegs vier wedstryde uit 24 verloor. Die basis is ook gelê vir ‘n goeie span in 2019.


title: Agri SA beloof om eiendomsreg te beskerm tot in die hoogste hof

maintext:
Agri SA neem kennis van die verklaring van die ANC dat 139 plase vir onteiening sonder vergoeding geteiken gaan word. Die ANC het vantevore te kenne gegee dat hulle die grense van artikel 25 met betrekking tot die betaling van vergoeding in die howe wil toets.
“Agri SA sal hierdie situasie fyn dophou en sal by toetssake waar beginsels oor vergoeding uitgeklaar sal word, betrokke raak,” sê Dan Kriek, President van Agri SA. “Agri SA het in die verlede reeds by sodanige sake betrokke geraak en sal nie huiwer om dit weer te doen nie. Dit is die howe se taak is om wetgewing en die Grondwet te interpreteer.”
Dit is vir Agri SA ‘n prioriteit om meer duidelikheid te kry oor welke plase geteiken sal word. Die beginsel van vergoeding by onteiening word internasionaal erken, hoewel daar verskillende standaarde vir vergoeding bestaan. Internasionaal word onteiening sonder vergoeding slegs in baie beperkte omstandighede toegelaat.
“Dit sou uiters onbillik en onaanvaarbaar wees om landbouers wat grond produktief gebruik om die mense van Suid-Afrika te voed, te teiken en te ontneem van hulle eiendom sonder om hulle daarvoor te vergoed” sê Kriek.
Agri SA is gereed om die beginsels van billikheid en die beskerming van die regte van die individu te verdedig tot in die Konstitusionele hof.


title: ANC stoomroller nou die onteieningsklousule

maintext:
Die ANC se hoogste advies-komitee, die Nasionale Uitvoerende Komitee (NEC) het na ’n 2-dag lange lekgotla, bekend gemaak dat hulle 139 plase uitgekies het om die nuwe beleid van onteiening sonder vergoeding soos neergelê in artikel 25 van die grondwet, uit te toets.
Die NEC het die groenlig aan sy lakeie op grondvlak, veral die in die departement van landelike ontwikkeling en landsake gegee om die bal aan die rol te sit in die grondeise-hof, waar die staat vir die eerste keer gaan weier om die markwaarde vir geïdentifiseerde eiendom in verskeie dele van die land te betaal.
Die hoof van die presidensie, asook lid van die NEC, Zizi Kodwa, wou nie uitbrei oor die besonderhede van die spesifieke plase wat geïdentifiseer is nie, maar het swaar klem daarop gelê dat hierdie ’n noodsaaklike skuif was om toekomstige stabiliteit in die land te verseker.
“Beide plaaslike en buitelandse beleggers moet besef dat enige lang-termyn belegging in die land nou gebind sal wees aan die eienaarskap deur die meerderheid van die inwoners om die onregverdigheid van die verlede aan te spreek,” het Kodwa gesê.
Soos verwagte was, sal die onteieningswet deur die departement van openbare werke deurgevoer word, wat reeds deur die DA tydens ’n vorige vergadering op Thabazimbi uitgewys is as die ANC se manier om al die eiendom waarop beslag gelê word as staatseiendom te beheer en uit te deel. Geen individuele eienaarskap, nie eens deur swart landsburgers, is hierby betrokke nie.
Die rede wat hiervoor aangevoer word, is die feit dat landelike bewoners hulle eiendomme sal verkoop indien hulle eienaarskap daarvan het. Daardeur gee die ANC met die een hand maar vat die menswaardigheid om jou eie eiendom te besit onmiddellik weer weg, het die DA tydens dieselfde vergadering op Thabazimbi uitgewys.
Nog ’n NEC lid, Ronald Lamola, het sterk ontken dat die ANC bedreig voel deur die verkiesingsdreigemente van die EFF wat die landkwessie gestoomroller het.
Die voormalige leier van die ANC Jeugbrigade beoog ook om eiendom van afwesige eienaars te belas om die eienaar beskikbaar te stel vir onteiening.


title: Thabazimbi Skou in oënskou - Borge bedank

maintext:
Die Thabazimbi Skou is agter die rug en die organiseerders het die blaaskans gebruik om hulle borge gisteraand (Donderdag 2 Augustus) tydens ’n ete by die Thabazimbi Gholfklub behoorlik te bedank.
Ten eerste kan genoem word dat die Thabazimbi Skou as ’n Landbouskou begin en het met hierdie vier-en-sestigste aanbieding is die tradisie voortgesit.
Daar was nagenoeg 380 beeste wat vertoon is waarvan 270 Brahmane was en verskeie vertoners was stoettelers uit die Thabazimbi omgewing.
Die Brahman Stoettelers vereniging het hulle Limpopo Kampioenskappe tydens die Thabazimbi Skou aangebied met telers van so ver as die Laeveld en Wes Transvaal wat ook hulle beeste uitgestal het.
Hulle was so beïndruk met die gehalte van die skou dat hulle besluit het om volgende jaar tydens die Thabazimbi Skou ’n internasionale kampioenskap hier op Thabazimbi aan te bied en voorsien om talle stoettelers hoër op in Afrika hierheen te trek.
Buiten die Brahmane was daar ook Afrikanerbeeste uit eie omgewing asook Limouzins, Pinzgauers en Pinzyls. Laasgenoemde is twee rasse wat vanjaar vir die tweede keer hier op Thabazimbi uitgestal het. Die Pinzgauers het vanjaar hulle Nasionale Kampioenskappe hier aangebied het.
Uitslae van die kampioenskappe sal geplaas word sodra dit beskikbaar gestel word deur die onderskeie telersverenigings.
Die Interras Kompetisie lok ook gewoonlik groot belangstelling. Hierdie uitslae sal ook bekend gemaak word sodra dit beskikbaar is.
Vir die eerste keer in ’n lang tyd is daar besluit om weer ’n kleinvee-uitstalling te hou, wat baie goed ondersteun is. Die Kalahari Red boerbok- en Meatmaster skaapveiling wat Saterdagoggend aangebied is, het groot belangstelling ontlok en baie goeie pryse is vir top-gehalte diere behaal.
Die belangstelling was so goed dat daar besluit is om die kleinvee-uitstalling volgende jaar uit te brei na ’n volwaardige skou.
Die hoenders was weer vanjaar op die skou teenwoordig nadat hulle verlede jaar afwesig was as gevolg van voëlgriep. Die Rustenburg gebaseerde klub, organiseerders van die hoenderskou, was so opgewonde oor die opkoms en resultate van die Thabazimbi Skou dat hulle beoog om volgende jaar dit uit te brei om ook troeteldiere soos hase, konyne en marmotte uit te stal.
Nieteenstaande ’n onverklaarbare negatiewe bywoningsyfer gedurende 2013, het die toeskouergetalle jaarliks weer toegeneem en vanjaar was nie ’n uitsondering nie met ’n toename van 5% teenoor verlede jaar op die toeskouergetalle.
Die stalletjie getalle het dieselfde gebly maar dit is juis gedoen om ’n hoë standaard van kwaliteit te waarborg.
Volgens die voorsitter van die Landbou en Nywerheids Skoukomitee, Jan Trichardt, kan daar baie maklik voorsiening vir meer stalletjies gemaak word. Dit sal wel die inkomste van die skouvereniging opstoot maar kan uiteindelik lei tot laer besoekersgetalle.
Hy het daarop gewys dat Thabazimbi se beursie net oor ’n sekere besteebare bedrag beskik. Minder stalletjies met hoë retensie is beslis verkieslik bo ’n Chinese- en Indiese vlooimark.
Die skou komitee is van mening dat kwaliteit stalletjies, kwaliteit besoekers trek. Te lae kwaliteit verdeel die besteebare inkomste en die gehalte uitstaller kom nie terug nie.
Om hierdie rede word stalletjies beoordeel en uitgenooi om deel van die Thabazimbi Skou te wees. Indien ’n stalletjie nie na wens presteer nie, word dit nie weer toegelaat nie.
Die organiseerders besoek ook gedurende die jaar ander plaaslike skoue om stalletjies wat waardetoevoeging aan die Thabazimbi Skou sal verleen, uit te nooi om hier te kom skou.
Met verwysing na die industriële uitstallers het Trichardt genoem dat groot uitgawe deur uitstellers aangegaan word om swaar landbou en ander masjienerie en implemente hier op Thabazimbi uit te stal. Nieteenstaande dit was die uitstallers baie tevrede met die belangstelling en besigheid gedoen met veral swaar- en landbou-implemente.
Die stalletjies is in verskeie kategorieë ingedeel en die wenstalletjies was soos volg.
Industrieel – Mac Equipment
Landbou – Agrico
Ligte Handelsvoertuie – Northam Toyota
Swaar Handelsvoertuie – Isuzu Isando
Grondverskuiwing – Feeler
Kuns en Kultuur – Sunbird Gift & Arts
Verversing – Smoking King
Vermaak – Amusement 4 Africa
Tuisnywerheid – Pondok
Handvervaardigde Items – Lady Amor
Verskeie stalletjies het hulle tevredenheid met die skou uitgespreek en het reeds hul plek vir volgende jaar se skou bespreek.
So ver dit die gaskunstenaars aan betref, het dit duidelik gewys dat gehalte kunstenaars nie afbreuk aan ander kunstenaars se vertonings doen nie. Twee gehalte kunstenaars op dieselfde verhoog of dieselfde dag, trek ook nie noodwendig meer besoekers nie.
Groot dank is uitgespreek teenoor borge en vrywilligers wat hulle dienste beskikbaar gestel het soos tydens die Mej. Thabazimbi wat weereens deur Ursula Roux en die Baba- en kleuter kompetisie wat deur Medhof Apteek aangebied is.
Trichard het egter sy teleurstelling uitgespreek met die leemte in plaaslike betrokkenheid, veral ten opsigte van skole en kerke.
Borge wat die bedankings-geselligheid bygewoon het.


title: 30 000 Staatsdienswerkers dalk hulle werk kwyt

maintext:
Luidens gerugte is vakbonde ontstoke oor planne om sowat 30 000 staatsamptenare af te dank.
Volgens die departement van openbarewerke en administrasie is die berig dat die regering aan poste wil besnoei, wat insluit 30 000 staatsdienswerkers wat oor die volgende drie jaar afgedank gaan word, misleidend.
’n Berig wat deur Mail & Guardian geplaas is het onthul dat in die binnekringe van die ANC hierop besluit is tydens die afgelope ANC lekgotla.
Daar is berig dat R4 miljard benodig word om opsy te sit vir afdankingspakkette wat uiteindelik sal lei tot ’n R20 miljard besparing op salarisse en lone.
Die minister van Openbarewerke en Administrasie, Ayanda Dlodlo het toegegee dat werkgewer-geïnisieerde afleggingspakkette en vroeë aftrede sonder penalisasie wel onder andere oorweeg is.
Lokfoto: Ayanda Dlodlo, minister van Openbarewerke en Administrasie. Foto: Gallo Images


title: Augustus bring winde van verandering

maintext:
Thabazimbi Boogklub beleef ‘n besondere jaar sover dit kompetisies aan betref .
Verskeie eerstes soos die eerste Flint rondte gehou te Letlapa Pula, Koedoeskop.
Die Flint rondte is kort afstande van 5 yards tot 30 treë wat deur ‘n skut geskiet word op duidelike wit en swart teikens. Die kompetisie is internasionaal erken en is ‘n eerste vir Suid Afrika.
Dankie aan Pierre van der Walt (Thaba Boog en Hengel) en Chris Viljoen van Letlapa Pula wat die bal aan die rol gesit het.
Die African Bowhunter Organisation (ABO) formaat van Boogskiet behels 1 pyl wat na ‘n dier geskiet word. Veral jagters geniet die kompetisie. Daar is altyd groot pryse betrokke. Die ABO Triple crown se 3de been van kompetisie vind plaas te Wildcrete, Gauteng op 8 September 2018. Verskeie nuwe diere byvoorbeeld ‘n groot trapsuutjie en, Dinosaurus en skilpad hou die kompetisie uitdagend.
Die reeds bekende “Field” discipline van Boogskiet kry ‘n hupstoot. Letterlik en figuurlik.
18 Augustus het winde van verandering gebring in Potchefstroom. Winde van tot 45km/h het die land se boogskuts rondgewaai op die Manzini Marksman Archery Range.
Thabazimbi het 13 skuts gehad wat die weer trotseer het. Daar was verskeie redes vir tou opgooi ( jou vorm word negatief beïnvloed, seer spiere, persoonlike bestes op die helfte van die baan is bereik) en ander redes vir volhou (skuts wat ‘n ekstra telling moet inhandig vir toelating, nuwe tegnieke soos op die knieë staan en skiet en sommer net “om te sê ek kon!”).
Die Winde het almal se tellings getem maar die eensgesindheid van die skuts het vir groot gees en samesyn gesorg. ‘n Goeie voorbereiding vir die wêreld kampioenskappe in Potchefstroom.
Die IFAA International Field Archers Association se wêreld kampioenskappe word in Oktober 2018 in Potchefstroom aangebied.
Thabazimbi spog met 15 skuts wat gaan deelneem aan WORLDS. Die klub se Botswana vennote stuur 3 skuts om saam deel te neem.
Protea skuts:
‘n Groot prestasie val 2 lede van Thabazimbi Boogklub te beurt.
Ameij Broekhuizen (Junior Female Freestyle Unlimited) en Pierre van der Walt (Veteran Male Freestyle Unlimited) word nomineer vir die Protea span.
2 lede word in die Federasie span opgeneem (kinders onder 13 jaar kan nie vir Protea kleure in aanmerking kom nie.) Maya Broekhuizen (12 jaar) en Aart Broekhuizen (11 jaar) voldoen aan die vereistes om vir Suid Afrika deel te neem.
Video: Video van skuts en winde op Potchefstroom baan – Klik op onderstaande skakel
https://mail.google.com/mail/u/0?ui=2&ik=68acc06039&attid=0.1&permmsgid=msg-f:1609659499120199944&th=1656a8c93e648908&view=att&disp=safe
Thaba Boog en Hengel cropped


title: Komma Nader vier Eerste Verjaarsdag

maintext:
Komma Nader Koffiekroeg op Heuwelkruin het Saterdag 18 Augustus sy eerste verjaarsdag gevier.
Met Bernadine Nel aan die stuur, het sy ‘n gesellige kuierplek geskep wat gou gewild geraak het met sy rustige ligging teen die heuwel en die lowergroen grasperk met sy groot bome. Vir die kleingoed is daar ook nou ‘n veilige sandput met klimrame, swaaie en ‘n glyplank.
Hier kan jy, of op die stoep of by ‘n tafeltjie op die grasperk, heerlik ontspan en kuier.
Ligte etes word bedien uit ‘n keurige spyskaart. Soggens die ideale kuierplek vir die besige huisvroue, hul vriende en kleuters en na werk, die ideale plek om rustig te ontspan met ‘n glasie wyn of die uitstekende reeks boetiekbier van Karoo Kraft Bier of sommer net ‘n baie bekostigbare lekker koffie vanaf die spyskaart.
Fab, waar jy uit ‘n groot verskeidenheid “fab” artikels kan kies – handsakke tot oorbelle, het onlangs sy deure op dieselfde perseel oopgemaak. Hier sal Ané jou help om die regte items wat by jou pas uit te kies.
Ané en haar man, Hannes, het Saterdag gesorg vir die heerlikste tuisgebakte pizza’s wat eersdaags ‘n gereelde item op Komma Nader Koffiekroeg se spyskaart sal wees.
Die groep, Sweet November, het vir lekker kuiermusiek gesorg en die groen gras was ‘n duidelik uitnodiging vir enigeen wie se voete gejeuk het vir bietjie aksie.
Maak gerus ‘n draai by Komma Nader se Koffiekroeg op Heuwelkruin, jy sal aanmekaar wil terugkom.


title: Mining Forum wys die werklike rede van onteiening sonder vergoeding

maintext:
Die Mining Forum of South Africa (MFSA) sê in ’n mediaverklaring dat hulle die voorgestelde beleid van Onteiening sonder Vergoeding, wat volgens hulle sal toelaat dat die land eweredig verdeel word, beslis ondersteun.
Die Forum sê ook in die verklaring dat hy die soewereiniteit van alle mense wat in Suid-Afrika woon in ag neem en dat hierdie soewereiniteit die reg is van alle werkende mense om effektiewe toegang, gebruik van en die voordele van grond ten opsigte van okkupasie en die gebruik van hulpbronne aan te wend.
In dieselfde asem noem hulle dat hulle voorstel dat die staat as eienaar van die alle grond in Suid-Afrika, beheer moet oorneem ten behoewe van al die land se inwoners. Die staat moet die grond uitverhuur aan diegene wat daarvan gebruik wil maak.
Die MFSA sê dat mynwese onder druk verkeer omdat swart mense nie toegang tot grond het nie. Hulle sê verder dat swart entrepreneurs wat mynregte bekom het, steeds miljoene moet betaal om die eiendom waarop die minerale regte is gekoop moet word, iets wat hulle nie kan bekostig nie aangesien hulle nie noodwendig toegang tot hierdie tipe van kapitaal het nie.
Die MFSA wys ook daarop dat baie van die minerale op plase aangetref word waarvan wit boere die eienaars is. Volgens die MFSA kan hierdie struikelblok slegs oorkom word deur die onteiening van eiendom sonder vergoeding.
Volgens hulle is daar talle swart entrepreneurs in die mynbou industrie regoor die land wat net wag dat Artikel 25 van die Grondwet, wat die regte van grondeienaars beskerm, gewysig word.
Volgens die MFSA sal die verkryging van hierdie grond meer werk skep in die mynbou industrie en meer swart deelname verseker kragtens eienaarskap en beheer.
Ten laaste het hulle ’n beroep op alle lede van die parlement gedoen om ten gunste van die mosie, wat deur die EFF ingedien is en deur die ANC ondersteun word, te stem.
Daar is ’n paar sake wat nie lekker klink nie soos die feit dat grondeienaars lank nie meer oor eienaarskap van die mineraleregte op hulle plase nie. Hoe het dit dan gebeur dat dar nou talle swart entrepreneurs is wat hieroor beskik maar duidelik nie oor die fondse beskik om dit te ontwikkel en beslis nie oor die vaardigheid om dit te doen nie.
Weereens is dit ’n geslote groepie swart mense wat bevoordeel gaan word en by die klomp vet katte se kattermajaaiery-koor gaan aansluit.
Is dit ten goede van die breë, werklose swart gemeenskap wat reeds verarm is deur die swart politici se strewe om hulself deur mynbou te verryk, die meeste hiervan is EFF ondersteuners wat deur die ANC gebruik word om stemme vir volgende jaar se verkiesing te wen.
Hoekom is daar ook geen melding van hoe die oppervlak grond aangewend om hierdie honger massa te voed nie.
Die hele mosie is beslis ’n foefie om skielike rykdom te bekom ten koste van grondeienaars, terwyl hulle vere voel vir die skakel in die voedselketting wat verlore gaan.
Kommentaar deur Pieter Coetzee – Redakteur: Kwêvoël


title: Hernubare energiebronne weereens oorweeg

maintext:
Suid-Afrika het alle planne om toekomstige kragvoorsiening met kernkragsentrales aan te vul laat vaar en kyk nou na hernubare bronne om die land se afhanklikheid van steenkool te verlig.
Volgens Bloomberg het die minster van Energiesake, Jeff Radebe, Maandag aan verslaggewers genoem dat ’n studie van stapel gestuur is om te bepaal of daar steeds na 2030 ’n aanvraag sal wees na kernkragsentrales. “Tot dan word daar voorsien, is daar nie ’n behoefte aan kernkragsentrales nie.”
Die eerste opdatering van die land se Geïntegreerde Hulpbron Plan, die eerste vir die afgelope agt jaar, identifiseer wind en natuurlike gasse as natuurlike hulpbronne vir kragopwekking en is pas vrygestel.
Net voordat Zuma bedank het, was hy ’n voorstaander van kernkragsentrales waarvan agt gebou sou moes word om in die addisionele 9 600 megawatt energie te voorsien.
Volgens die verslag sal wind en natuurlike gas in 8 100 megawatt voorsien terwyl 5 670 deur sonkrag en 2 500 deur hydro-elektriese skemas voorsien word. Steenkool wat tans die meeste tot die kragnetwerk toevoeg sal slegs 1 000 megawatt aan die netwerk lewer.
President Cyril Ramaphosa het reeds die leierskap van Eskom aangespreek aangesien hy sowat $100 miljard se beleggings na die land wil lok. ’n Program om hernubare krag van onafhanklike verskaffers aan te koop word ook weer oorweeg.
Radebe het bygevoeg dat hierdie ’n merkbare verskuiwing van energiebronne is aangesien die vorige verslag gedryf is deur die uitskakeling van steenkool kragstasies wat die einde van hul leeftyd bereik.
Hy het ook genoem dat Suid-Afrika se energiebehoeftes aan die afneem is en die verbruik sowat 30% laer is as die projeksies wat in die 2010-plan gebruik is.
Die nuwe plan is beskikbaar vir publieke kommentaar vir 60 dae.


title: August - the late Autumn Garden Spring Clean

maintext:
With Spring in the air, in this part of the Bushveld, we experience the late “fall of the leaves” which is associated with Autumn.
Buco has the tools to prepare your garden for the best garden this summer!
Buco Thabazimbi is your one-stop Hardware Shop. We supply all your necessities.
From the foundation up to the roof
Plascon / Duram paints – Mixed to your colour preference – Acrylic – PVA – Enamel
Electrical – Supplier of electrical conduit – cable – light fittings – circuit breakers – Distribution Boards and mounting boxes
Plumbing – PVC as well as copper pipes with fittings
Phone us at 014 772 1407 for your free quotation
Augustus bied jou die kans vir ’n lieflike Somertuin
Tuinmaak in Suid-Afrika is ’n stokperdjie wat jou nie alleen ure van genot verseker om heerlik in jou tuin te ontspan nie, maar dit bied ook die beloning van jou handewerk om jouself in te verlustig.
Dit is veral hier in die bosveld waar ons met windlose en warm winterdae, ’n byna onbeperkte keuse van blomme, kruie, vrugtebome en groente het om van te kies om in ons tuine te plant, mits jy die ryp wat in laagliggende gedeeltes voorkom in ag neem en die talle insekplae, wat ook in hierdie warmer gedeeltes aanwesig is, kan bestry.
Een manier is om nie plante wat gevoelig vir ryp is in tuine waar ryp voorkom te plant nie en eerder plante te plant wat nie insekte lok, of wat goeie insekte lok, om die ander insekplae soos luise, aan te val.
Afrikanertjies was die een blomsoort wat jy altyd in my ma se tuin aangetref het. Net soos sy glo het, glo ek ook dat dit insekte wat die blomme vreet en verskeie ander peste weghou.
Die Bosveld se tipe grond verskil van streek tot streek maar maak oor die algemeen voorsiening dat ’n ryke verskeidenheid van plante in elke streek geplant kan word.
’n Ander beperking wat ons hier in die bosveld het, is die feit dat jy nie op reën soos in KZN-Natal of Mpumalanga kan staatmaak om jou tuin te benat nie.
Daarvoor is daar ook ’n oplossing naamlik om ’n water-skaars/suinige-tuin te ontwerp. Sien ook sommer die artikel op Kwêvoël se tuisblad hieroor van ’n water-skaars/suinige-tuin in ons omgewing wat met top toekennings weggestap het.
Augustus in die bosveld word anders beleef as die winter-tydperk in die winterreënval gebiede van die land waar dit soggens steeds donker, koud en nat is. Daarvan kan ek deeglik getuig uit my ondervinding in ballingskap hierdie tyd van die jaar in die Wes-Kaap.
Een bonus daar was die veldblomme aan die Kaapse Weskus, waaroor jy ook meer op ons tuisblad onder die hoof ‘Travel’ kan lees. Vlieg eerder Kaapstad toe, huur daar ’n voertuig en ry die sowat 100km teen die Weskus op tot by Langebaan vir ’n ondervinding wat jy nie maklik sal vergeet nie. Dit kos minder en is minder uitputtend as Namakwaland se blomme.
Maar ons praat nou van blomme in jou eie tuin. Met lente wat duidelik reeds aan die kom is met warmer lentebriesies in die vroeë oggend en die soet geur van jasmyn in die lug, voel mens sommer geïnspireer om jou tuin reg te kry vir sy lentebaadjie.
Nou is die tyd om van die lastige onkruid ontslae te raak voordat die saadjies wat hulle so vinnig dra ryp kan word. Dit geld ook vir die voegstukkies in jou steen-plaveisel asook die krakies in die beton. Al moet jy dit met ’n rondeblaar onkruiddoder soos Roundup bespuit. Dit is dalk goedkoper om net kookwater oor hierdie onkruid uit te keer en die wortels te verwyder.
Die volgende is om die grond solank voor te berei vir die nuwe groeiseisoen deur die oppervlak met kompos te bedek. Moenie dadelik hierdie kompos in die grond inspit nie anders stimuleer jy die groei van onkruid en moet jy die skoonmaakproses weer van vooraf aanvat.
Indien jy oor die luukse van ’n grasperk beskik, is dit nou die tyd om van die droë mat en ranke ontslae te raak deur die grasperk redelik kort te sny. In baie gedeeltes van die bosveld, veral tuine in die dorp, wat nie ryp kry en regdeur die winter met genoegsame son en water lowergroen is, is hierdie drastiese behandeling nie nodig nie.
Spit gate in die grasperk om water en lug toegang na die wortels te bied en voed die grasperk met ’n gepaste kunsmis soos deur die verskaffers aanbeveel. Jy hoef nie elke jaar ’n topbedekking te gee nie, maar ’n ligte bedekking stimuleer groei en vul ook die ongelyke gedeeltes in jou grasperk.
Hierdie is veral van toepassing op rank-grasperke soos Kikuyu en van die sterker Cynodon tipe gras. Dit is nie van toepassing op aangeplante grasse soos Evergreen en Shade Over nie.
Augustus maand is ook jou laaste kans om jou rose te snoei. Bind dit vas teen hulle stutpale maar moet hulle nie verwurg nie. Gebruik ’n vorm-8 knoop om die stutpaal wat dit toelaat om vrylik te beweeg en steeds die Augustus-winde kan weerstaan.
Augustus is ook die begin van nuwe lewe in die tuin na die koue. Alle blare wat doodgeryp het, moet verwyder word maar nie voordat jy seker is dat daar nie meer ryp sal voorkom nie anders het die nuwe groeisels geen beskutting nie.
Vir jare tel ek nie meer die dooie blare wat van die witstinkhout en rooibosbome in my tuin afval nie. Daar is eenvoudig te veel. Hark dit bymekaar en gooi in die beddings. Buiten dat dit vogverlies bekamp, vorm dit ook ’n natuurlike laag van kompos voor die eerste reën kom.
Voeg kunsmatige voeding, hoog in kalium, in jou beddings met die bolplante om te verseker dat die plante wat reeds geblom het. Dit bevorder groei van die nuwe embrio-plantjies binne die bol. Moenie die blare wat besig is om dood te gaan afsny nie aangesien hulle steeds hierdie nuwe embrio’s voed.
Verdeel groot bolle en herplant hulle met kompos en ’n hand vol 3:1:5 kunsmis voeding.
Soos die weer warmer word, snoei jou fuchsias met ’n derde terug, voeg kompos by en voed met ’n kunsmis hoog in stikstof om nuwe groei aan te moedig.
Plant al jou potplante oor in ’n volgende grootte houer.
Alle groeipunte van aangeplante blom-plantjies met twee blare kan afgeknyp word om ’n groter bos-voorkoms aan die plante te verleen. Probeer dit met jou petunias en jy sal verbaas wees oor die resultate.
Dit is ook nou die tyd om krismisrose terug te snoei. Voeg sowat 25gm aluminium sulfaat op die wortelgedeeltes, gee genoeg water en jy sal met die blouste blomme beloon word.
Jou perske, appelkoos, pruim, nartjie en ander sitrusse sal ook nou in blom gaan. Voed hulle met 3:1:5 van sowat 100g vir jong bome en 200g vir die groter bome. Gee ’n dosis Engelse Sout vir sitrusbome, waarvan die blare geel word, saam met die gewone voeding.
Voer ook jou papajas, granadillas, vye, mango’s en aarbeie met 3:1:5 growwe kunsmis.
Saai nou reeds jou groenbone wat jy afwissel met twee rye wortels. Beet en radyse kan teen die einde van Augustus aangeplant word. Pampoen groei ook goed maar wees versigtig vir kewers en ander insekte.
Praat gerus met jou handelaar en lees op die pakkies hoe, wanneer en waar jy groentesoorte kan aanplant.
Sover dit blomme aan betref is dit nie te laat om petunias, begonias, krisante, viooltjies, gesiggies en primulas plantjies by jou kwekery te kry om te plant nie. Jy sal steeds met ’n pragtige kleurvolle somertuin begroet word.
Onthou jou gesiggies en viooltjies verkies gedeeltelike skaduwee. Leeubekkies is steeds beskikbaar by kwekerye en is ’n goeie vuller vir daardie spasies wat die winter in jou tuin gelos het.
Dit is dalk bietjie laat vir Namakwalandse daisies maar vul jou tuin nou reeds met alle soorte daisies en geniet die kleure op jou tuin-palet en in jou ander vol-son gedeeltes is daar niks so mooi soos bok-baai-vygies nie.
Kyk om jou rond en beplan volgende jaar se somertuin nou reeds. Aalwyne is seker een van ons mooiste inheemse vetplante wat jou jaar na jaar gedurende Augustus met hul blommeprag sal verlei.
Vuurpyle is geskik vir winter en somer met die een variant wat in die winter blom en die ander wat gedurende die somer sy rooi pyle uitsteek. Plant hulle bolle betyds en sorg vir hierdie blomprag wat regdeur die jaar vir jou plesier gaan gee.


title: Leeupoort Boeremusiek-fees trek orkeste van regoor die land

maintext:
Groot opwinding heers oor die komende Boeremusiek-fees wat vanaf Vrydag 7 September tot Sondag 9 September by Leeupoort Vakansiedorp aangebied word en beloof weereens om baie interessant en aanskoulik te wees. ‘n Groot aantal van die staatmaker musikante het reeds vir die fees geregistreer.
‘n Goeie balans van tradisionele en moderne boeremusiek kan verwag word. Bekende musikante soos Hannes Schoeman, Pieter Zwart, Danie Grey, Paul Roodt, die Magalies Boere Orkes, Coenraad Harm, Willie Mynhardt, Willie Jooste, Wikkel Fanie, Juan Vermaak, Connie du Toit en selfs Greg Fisher en sy orkes wat al die pad van die Kaap afkom. Vele meer gaan vir lekker luister– en dansmusiek sorg.
‘n Groot groep van 30 musikante wat diep spore getrap het in boeremusiekgeledere, word Vrydagaand 7 September as ikone van Boeremusiek vereer.
Die hoogtepunt van 8 September is natuurlik die optrede van Ricus Nel (Lokfoto) en sy orkes wat die gehoor vir meer as ‘n uur met sy gewilde nommertjies gaan vermaak.
Soos gewoonlik sal daar baie kos– en ander stalletjies wees. Die naweek word Sondag afgesluit met ‘n dankdiens wat opgeneem en uitgesaai sal word deur Pretoria FM.
Vir verdere inligting kontak Pieter Bodenstein by 082 410 1655 en Pattie Jordaan by 083 320 3068 of
gaangroen@gmail.com.


title: Sondagkommentaar - Swart mense hou rassisme lewendig

maintext:
Met die onlangse uitlatings van Ramaphosa en die ANC word dit weereens duidelik bewys dat die swart mense sukkel om hulle van rassisme te ontkoppel.
Grondhervorming is rassisties want dit is hoofsaaklik wit grondeienaars se grond wat in gedrang is.
Geen witgedrewe organisasie mag sy lidmaatskap slegs tot wit mense beperk sonder om uitgejou te word as rassisties nie. Die teendeel is waar vir swart organisasies soos die swart besigheidskamer, swart vroue en jeug organisasies, swart dit en swart dat . .
So tiperend van die swart politiek in Suid-Afrika, kan swart mense en politici uitsprake maak sonder om enige bewyse daarvoor voor te lê.
“Swart vroulike arbeiders word grootskaals deur boere verkrag”, “Swart werkers steeds soos slawe behandel” (alhoewel geen inheemse swart nasie in Suid-Afrika ooit aan slawerny onderworpe was nie) – en die gewilde een wat veral deur ministers gebruik word: “Ons weet van boere/witmense wat . . . “
So gaan wetgewing oor minimumlone, waar aangedring word op ’n minimum van R20 per uur, deurgevoer word.
Die ANC en sy lakeie en kaders gaan voort daarmee want hulle weet dat hierdie lone hoofsaaklik deur die wit mense, wat nieteenstaande die staat se diskriminerende wetgewing teenoor hulle besighede in die algemeen, betaal word.
In teenstelling daarmee word enige uitlating van ’n wit persoon, al is hy ’n Griek van oorsprong, wat ’n rassistiese uitlating in Griekeland gemaak het wat op ’n voicemail opgeneem is, as voorbeeld voorgehou van al wat ’n wit mens in Suid-Afrika is.
So het ons agbare president, Cyril Ramaphosa, die afgelope week die African Farmers Association of South Africa (Afasa), ’n swart boere organisasie toegespreek en geloof vir hulle aandeel om misverstande aangaande swart boere in die samelewing te verander.
Hoekom ’n swart Boerevereniging, met slegs swart mense as lede, loof vir die uitstekende werk ten opsigte van die “historiese uitdagings waarmee swart boere, op grond van hul velkleur, te doen het binne die raamwerk van landbou en landboubesigheid”, maar tydens swart byeenkomste in die openbaar word die wit boere, wat die massas voed, uitgekryt as rassiste en misdadigers wat die swart mense se grond gesteel het. Nog ’n aanklag teen wit mense wat geen swart mens ’n bewys van kan lewer om dit te bevestig nie.
Noudat president Donald Trump van Amerika ’n Tweet hieroor die wêreld ingestuur het, is die gort gaar onder die swart mense in Suid-Afrika. Hoe kan hy ’n ondersoek van stapel stuur oor iets waarvan die swart mense in Suid-Afrika reeds duidelik van oortuig is naamlik dat die wit mense die grond by die swartes gesteel het en slagspreuke soos “Kill the White man” heeltemal geregverdig is.
Ramaphosa het verder genoem dat die vermoë van die swart boere om die grond suksesvol te bewerk, word steeds aan bande gelê deur eeue van onteiening en besitreg. Gepaard hiermee, het hy gesê, het die swart boere ook te doen met die uitdagings wat die natuur stel, kompleet asof die wit boere ’n kontak boontoe het om hierdie uitdaging af te weer, asook markte wat teen hulle saamsnoer om produksie te sny en hulle winsgrens te ondermyn.
Hy het ook genoem dat hulle, die ANC, ’n program van stapel gestuur het om grondhervorming aan te jaag met die doel om grond vinniger onder swart mense te herverdeel om sekuriteit te bied aan die swart mense wat nie daaroor beskik nie. Hiermee kan die versteurde verdeling van grond in landelike sowel as stedelike gebiede regoor die land aangespreek kan word.
Ramaphosa reken dat met die versnelde herverdeling van grond en die steun van die staat, meer swart boere na vore sal tree om die ekonomiese potensiaal van beide die land en die swart mense te ontsluit.
Woensdag het Donald Trump, president van Amerika, sy minister van buitelandse sake, Mike Pompeo, aangesê om klaring te kry oor Suid-Afrika se beleid aangaande herverdeling van eiendom. Hy het die opdrag gegee nadat die kabel kanaal Fox News Woensdag ’n ses minute lang insetsel gehad het oor die herverdeling van eiendom waarin beweer is dat Ramaphosa begin het om land te onteien sonder vergoeding aangesien die eienaars nie die regte velkeur het nie, ook met ’n verwysing na die talle boere wat op hul plase vermoor word.
Die Suid-Afrikaanse regering het terug ge-tweet dat hy hierdie nougesette en ongegronde siening, wat daarop gemik is om die nasie te verdeel en te herinner aan die land se koloniale verlede, verwerp.
Daar is verder genoem dat die herverdeling op ’n versigtige en inklusiewe wyse uitgevoer sal word wat nie die nasie sal verdeel nie.
Volgens die president se woordvoerder, Khusela Diko, het die president die minister van internasionale verhoudings en samewerking, Lindiwe Sisulu, getaak om met die VSA in verbinding te tree aangaan die tweets wat deur president Trump gemaak is.
Dit kom op dieselfde tydstip dat Agbiz en Agri SA gekoukus het met senior ANC-lede om te verseker dat, nieteenstaande uitsprake, produktiewe landbou steeds die hoof prioriteit sal bly.
Volgens Agbiz se Francois Strydom, met verwysing na die konferensie wat Landbouweekblad en Agri SA op Bela-Bela gereël het, het Adjunkpresident David Mabuza, gesê dat grondhervorming nie die oorsaak mag wees van sosiale opbreking en rasse polarisasie wees nie. Strydom het voort gesê dat hy reken dit ’n historiese oomblik is waartydens ’n positiewe atmosfeer geskep is, waar daar oor oplossings gepraat is en hulle mekaar gevind het.
Die uitvoerende direkteur van Agri SA, Omri van Zyl, het dit bevestig en verder genoem dat “dit nie is asof ons vanaf ’n krans afval nie”.
Dit laat ’n mens nogal aan die voorval in Dingaan, Koning van die Zoeloes se kraal gedurende April 1837 te UmGungundlovu op die stadium dat die Voortrekkers hulle in Natal wou vestig, dink. Dit was die dag nadat Dingaan die ooreenkoms met die boere afgehandel het waar hy eienaarskap aan die Voortrekkers gegee het vir die stuk land tussen die Tugelarivier en Port St Johns. Dié dag is hulle wreed vermoor nadat Dingaan Piet Retief en sy manne uitgenooi is om ongewapen sy kraal te betree sodat hy van hulle afskeid kon neem.
Tydens die seremonie is die boere, wat op die grond gesit het, omring deur dansende Zoeloes wat geleidelik al hoe nader en dan weer bietjie verder vanaf Piet Retief en sy mense gedans het. Dingaan het hom later by die dansers aangesluit en op ’n stadium gestop, almal stilgemaak en die gewraakte woorde uitgeskreeu: “Bulalani abathagathi!” – Maak dood die towenaars!
Die geskiedenis vir die geletterdes wat kan lees spreek duidelik wat daarna gebeur het, insluitende die moordende aanvalle by Bloukrans waar sowat ’n verdere 500 Voortrekkers en kinders deur Dingaan se magte vermoor is.
Vier maande na hierdie moorde is die saalsak met die ondertekende dokument van eienaarskap naby Piet Retief se oorskot gevind.
Net soos die oorlogs-dans tradisioneel oorgegaan het na die Toi-Toi kultuur, is daar min swart politici wat hulle by hulle verkiesingsbelofte of enige bindende ooreenkoms kon hou, nie eens teenoor hulle swart ondersteuners nie.
Ramaphosa het ’n verkiesingsbelofte aan die ANC en EFF ondersteuners gemaak dat die onteiening van die wit mense se eiendom sonder vergoeding deur die Parlement gevoer sal word deur die skraping van artikel 25 van die konstitusie, ’n belofte waaruit hy op geen manier kan kom sonder om sy presidentskap op die spel te plas nie. Hierdie artikel in ons grondwet was een van die voorwaardes wat alle ondertekenaars daarvan, swart en wit en al die ander etniese groepe tussenin, ingestem het as voorwaarde tot ’n geordende gemeenskap.
Net soos Dingaan, wat met die taai toffie opgeskeep, was veral nadat die Britse kolonialiste in Natal aan Dingaan dit duidelik gemaak het dat hulle nie die Voortrekkers in die gedeelte van die land soek nie, sal Ramaphosa heel moontlik eerder die gewilde besluit neem en die impi’s toelaat om die towenaars uit die land te probeer verdryf.
’n Politieke redakteur in diens van Media24, Mahlatse Mahlase, sê in sy rubriek dat “hy weinig hoop het dat die grondlose Suid-Afrikane wat op die buitewyke van die wat “het” (meestal wit mense) van hulle geboorteland moet lewe, se waardigheid binnekort herstel sal word of dat die ruimtelike beplanning van apartheid sal eindig”, kompleet asof dit steeds ’n komplot is teen die swart mense van die land.
Dan neem hy sommer ’n radikale houding teenoor Amerika in met “Sover dit Amerika en sy rassiste aan betref – sal julle asseblief terugtree en ons toelaat om ons eie probleme op te los?”
Goed en wel – Die apartheidsregering het dit ook gedoen en sanksies het gevolg.
Is die ondersteuners van die ANC en EFF bereid om die land se ekonomie, soos tydens die tyd van sanksies van die sestiger-jare teen Suid-Afrika, weereens tot eerstewêreldstandaarde op te bou soos die geval was nadat die sanksies ingestel is, indien die VSA en die res van die wêreld weereens sanksies teen Suid-Afrika uitoefen?
Ongelukkig sien ek dit nie gebeur nie. Nie terwyl lande soos Zimbabwe, met Suid-Afrika kort op sy hakke, steeds met gebakte hande staan en die Westerse lande en koloniale moonthede as hulle grootste bedreiging sien nie.
Wat Ramaphosa en die res van Afrika se leiers moet begin besef is dat hulle, nes Dingaan, hul eie grootste vyand is.
Om Wilhelm Stekel (gaan Google hom gerus) aan te haal (vertaal): “Die kenmerk van ’n onvolwasse man is dat hy eerbaar wil sterf vir dit waarvoor hy staan, terwyl die volwasse man gekenmerk word dat hy nederig sal wil lewe juis vir dit waarvoor hy staan”.
Ongelukkig het duisende jare se kultuur (en Afrika) gewys dat slegs geskoolde en geletterde mense enigiets van waarde tot die wêreld kan toevoeg.
Suid-Afrika se onderwysstandaard het van die beste tot die laagste wêreldwyd gedaal in die 24 jaar van ANC bewind met Zimbabwe se onderwyssatndaard, wat so ’n bietjie van hulle koloniale kultuur oorgehou het, die beste in Afrika is – en dit sonder handboeke.
As dit nie was vir die ou “Model C” skole nie, het ons geen onderwyskultuur in Suid-Afrika gehad nie.


title: Drie mense dood na Xenophobia oproer in Soweto

maintext:
Ten minste drie mense is gedood in gewelddadige optrede toe inwoners immigrante se spaza winkels Woensdag in Soweto bestorm en gestroop het.
Winkeleienaars het op vlug geslaan na plaaslike polisiestasies vir beskerming en is later uit die oproerige gebiede ontruim.
Teen Donderdagoggend is 27 mense gearresteer waarvan twee van hulle moordklagtes in die gesig staar.
Verskeie besighede in omliggende woonbuurte het hulle deure gesluit soos die geweld vanaf White City tot by Protea Glen versprei het waar winkels gestroop en beskadig is deur inwoners wat ’n verskeidenheid van griewe en beskuldigings geuiter het teenoor die eienaars wat die besighede bedryf en in hulle winkels gewoon het.
Volgens die polisiewoordvoerder, Kolonel Lungelo Dlamini, is kalmte teen vroeg Woensdagaand herstel.
Volgens inwoners is die gemeenskappe woedend oor bewerings dat die spaza winkels vals produkte en kosse verkoop. Verder was hulle ongelukkig oor die pryse wat hulle moes betaal omdat daar geen kompetisie vir hierdie besighede was nie.
Een inwoner het gekla dat die eienaars in dieselfde ruimte waar hulle hul besighede bedryf, geleef, geslaap, gebad en gerook het en dat dit gesondheidsrisiko’s inhou vir kopers wat kos by hulle gekoop het.
Die oproer is blykbaar aangevuur deur boodskappe wat op sosiale media versprei is en wat ’n beroep op inwoners gedoen het om te verenig teen wat beskryf is as “verskeie onwettige en ongesonde praktyke deur immigrant-eienaars van spaza winkels”.
Een boodskap het Soweto inwoners wat hul motorhuise aan vreemdeling-eienaars van spaza winkels uitverhuur, gemaan om hulle eiendomme te ontruim voordat die geweld uitgebreek het.
Sommige inwoners in White City het aan joernaliste genoem dat die geweld eerder die gemeenskap se reaksie is nadat ’n Somaliese winkelier vroeër die week ’n tienderjarige geskiet het.
Die EFF se Johannesburg gebied-voorsitter, Musa Novela, het gesê dat die polisie die gemeenskap in die steek gelaat het.
Hy het verder bewerings gemaak dat die winkeleienaars chemikalië in die vals kosprodukte sit wat onverklaarbare siektes veroorsaak.
Hy het ook die bewering gemaak dat selfs die brood wat hulle verkoop nie normaal is nie aangesien dit nie eens nat word as jy dit in water sit nie.


title: Agri SA bespreek OSV en landbouhervorming met vernaamste handelsvennote

maintext:
Agri SA het sy standpunte en kommer oor die mosie vir onteiening sonder vergoeding (OSV) van eiendom met Suid-Afrika se vernaamste handels- en beleggingsvennote gedeel. Agri SA het met verskeie ambassadeurs en diplomatieke personeel van 13 lande oor die afgelope twee dae vergader, om OSV te bespreek asook om sy siening oor ‘n versnelde landbouhervormingsplan te belig. Dié vergaderings vorm deel van ‘n breër konsultasieproses met belanghebbendes. Agri SA is deur Vrystaat Landbou, Agri Gauteng en Agri Noordwes, asook Agbiz, Graan SA en boere vergesel.
“Die besprekings dien nie net as ‘n belangrike manier om Agri SA se standpunt na die wêreld te bring nie, maar ook om belangrike insigte te verkry,” sê Omri van Zyl, Agri SA Uitvoerende Direkteur. “Dit is belangrik om eerstens te verstaan hoe buitelandse regerings die OSV-debat beskou. Verder is struikelblokke en risiko’s bespreek om volgehoue samewerking met ons internasionale handelsvennote te verseker.”
Van die belangrikste punte wat in die besprekings na vore gekom het, is dat Suid-Afrika se ekonomiese vennote bekommerd oor OSV is. Daar is ook ‘n oorweldigende gretigheid vir landbouhervorming en ‘n bereidwilligheid om by befondsing betrokke te raak. Laastens is Suid-Afrika se gebrekkige bestuur van handelsbetrekkinge uitgelig om onmiddellike aandag te geniet om verbeterde uitvoergeleenthede vir Suid-Afrikaanse produsente te verseker.
“Suid-Afrika word deur baie as die voedselmandjie van Suidelike Afrika gesien en word beskou as ‘n baie belangrike speler in die ekonomie op die kontinent,” sê Van Zyl. “Een ambassadeur het opgemerk dat niemand wil hê dat Suid-Afrika moet misluk nie.”
Agri SA het reeds hul standpunte met President Cyril Ramaphosa en Adjunk President David Mabuza, onder andere, bespreek. Agri SA bly gekant teen OSV en daar is planne in plek om vinnige en volhoubare landbouhervorming te verseker.
Agri SA sê hy sal voortgaan om sy standpunt teen OSV te verkondig.


description: Wat On Gender Dynamics

title: Wat On Gender Dynamics


title: Fingo byeenkoms ontwaak herinnerings

maintext:
By Jako Bezuidenhout
Sowat 30 jare terug is die laaste van ñ groepie mense wat as “bruin” of “kleurling” geklasifiseer is verwyder van Fingo Village, omdat dit ñ sogenaamde “Swart” gebied was. Die verwydering van kleurlingmense was deel van die Groepsgebiedewet van 1950 wat die hoeksteun van die apartheid-regering was. Die mense is verwyder na sogenaamde “Kleurling-gebiede” op die buitewyke van Grahamstad, waar “Ghost Town” en “Vergenoeg” vandag staan. Dié mense sou leer van vernedering en swaarkry.
As deel van ñ initiatief van die Isikhumbuzo-stigting, onder leiding van Professor Julie Wells van Rhodes Universiteit, het kleurling voormaalige inwoners van Fingo Village op Woensdagmiddag ñ kans gekry om hul stories te vertel. Die byeenkoms is goed bygewoon en almal teenwoordig het die stories volop waardeer – veral die stories van die drie tannies wat na vore gekom het (Tannie Hazel Agnew sit op die geseënde ouderdom van 91 jaar!)
Daar was baie ander stories vertel. Een voormaalige inwoner vertel van haar ervaringe as kind toe haar pa die steunwerker van die dorp was. Baie van die stories was hartroerend, veral dié wat gehandel het oor die verwyderings. Dit was ñ baie emosionele vergadering, maar vol waardevolle ondervindings vir almal wat daar was.
Die middag was afgesluit met ñ sessie waar inwoners hulle voormaalige adresse kon identifiseer op ñ kaart wat beskikbaar gestel is. Dié mense was verskriklik entoesiasties om te wys waar hulle gebly het en verdere informele gesprekke het na die tyd voortgegaan. Dit is gehoop deur dié wat teenwoordig was dat meer van sulke byeenkomste kan plaasvind om hul geskiedenis en herhinneringe te bewaar.


title: Ek is Geen Heldin - Vrou wat gewapende skakers aanvat

maintext:
Die 42-jarige vrou van Alberton wat verlede week ’n bende skakers, nadat hulle haar in haar oprit vasparkeer het, se voertuig terug deur die hek gestoot het, sê sy is geen heldin nie.
Sy het daarna verder in trurat gery waar sy die skakers se voertuig aan die oorkant die straat met haar voertuig van die pad afgestamp het en daarna gestormram het sodat hulle verward in die straataf gevlug het.
Sy het aan Media24, wat die berig geplaas het, gesê dat sy net gedoen het wat sy gereken het die beste was om haar tienderjarige dogter, wat saam met haar in die voertuig was, te beskerm.
Haar identiteit word beskerm aangesien sy steeds vrees dat die mans weer gaan toeslaan.
Tydens die voorval, Maandag 27 Augustus, het sy haar arm beseer en dit is steeds geswel.
“My 9-maande oue kleinkind sou saam met ons in die voertuig gewees het, as dit nie was dat ons vroeër die dag van plan verander hê nie.”
Die CCTV video van die voorval is wyd versprei op sosiale media. Baie het haar as ’n heldin gereken terwyl ander gesê het sy het domastrant opgetree. Dit is dan ook die rede dat sy ingestem het tot die onderhoud met Media24.
Die polisieondersoek na die voorval het getoon dat die groep mans haar vanaf die plaaslike inkopiesentrum huis-toe gevolg het.
Onbewus van die voertuig wat haar agtervolg het, is sy na drie verskillende bestemming gevolg en het die skakers eers tot aksie oorgegaan nadat sy gewys het dat sy by haar huis gaan indraai.
Sy sê sy was op die punt om die agterdeur oop te maak toe sy die motor agter haar gewaar het en vir haar dogter gesê het dat sy nie haar deur moet oopmaak nie, aangesien sy gesien het dat die mans gewapen was terwyl hulle haar voertuig nader.
Sy het die huis se paniekknoppie gedruk en dit het gevoel soos ’n ewigheid soos die sekonde afgetik het.
Intussen het sy alles in haar vermoë gedoen om haar dogter kalm te probeer hou.
Sy het selfs die radio harder gedraai sodat sy nie kon hoor wat die kapers sê terwyl hulle met hulle pistole teen die vensters gehamer en op hulle geskreeu het nie.
Sy het daaraan gedink om die mans met die voertuig te stormloop maar die volgende oomblik het sy die voertuig in tru-rat gesit en die voertuig agter haar by die hek uitgestoot en ek gehoop dat die hek sou toegaan as die voertuig eers buite op straat is.
Volgens haar het die adrenalien daarna ingeskop en het sy die kapers se voertuig ’n paar keer gestormloop totdat hulle in die straataf weggehardloop het.
Toe sy uiteindelik uit haar voertuig gehelp het, was sy lam van die skok. Sy sê dit was eers toe sy die volgende dag die video sien van die voorval dat sy besef het wat sy gedoen het.
Volgens die polisie is vyf verdagtes twee dae later aangekeer wat op pad was na nog ’n vermeende kaping.
Sy het ook die vraag wat kykers die meeste gevra het beantwoord naamlik: Ja, die vuurwapens was eg aangesien ’n koeël laaiplaatjie op die toneel gevind is. Sover die skade aan haar voertuig aan betref beloop dit R150 000 wat deur haar versekering betaal gaan word.


title: Amanda Strydom oorrompel gehoor met “State of the Heart”

maintext:
Amanda Strydom het Saterdagaand 15 September die Kunstegrot gehoor behoorlik oorrompel met haar “State of the Heart” produksie, gebaseer op ’n ou liefdesverhaal wat afspeel gedurende die tydperk voor en na die Tweede Wêreldoorlog.
Maxie de Meyer, die heldin in die verhaal, raak verlief op ’n Britse vlieginstrukteur wat vliegopleiding aan Suid-Afrikaanse vlieëniers in die Suid-Afrikaanse Lugmag gee.
’n Skildery van Maxi saam met Amanda op die verhoog het gesorg dat die storielyn van die “verbode liefde” heeltyd lewendig gebly het.
Gemoedere het gedurende hierdie tyd steeds swaar geloop onder die boere wat hulle nie met Jan Smuts se pro Engelse beleid kon vereenselwig nie, veral met die Anglo-Boereoorlog en die Britse konsentrasiekampe wat steeds sy invloed op die ouer nageslag gelaat het.
Met sketse vanuit die 1920’s tot die sewentigerjare, steek sy draak met die ou Afrikaner tradisies en kyk na die verloop van die geskiedenis gedurende hierdie tydperk.
Vooroordele tussen mense word subtiel, skreeusnaaks en hartverskeurend bekyk. Die wreedheid van die oorlog, die passie van die hart wat bly glo, ten spyte van neerlae, dat die liefde sal seëvier, word deur haar blootgelê.
Boeremeisies het met Boerseuns getrou en vir Oupa Dik Daniël van die Langkloof was dit net een te veel dat sy dogter Maxie op die Rooinek, ’n Engelse vlieënier Raymond G Bartlett, verlief raak. Die vonke spat behoorlik soos in ’n tipiese Springbokradio sepie in die liefdesdrama wat voor jou op die verhoog ontvou.
Baie ander karakters is in die verhaal word deur Amanda bekend gestel deur ou liedjies soos Oom Bossie van die Bosveld en Dierbare Huis in die Berge.
Amanda slaag daarin om die emosie na die gehoor oor te dra en jy kon ’n speld hoor val so stil was dit in die teater as sy tussen die liedjies vertel hoe die storie ontvou met Maxi wat skelm uit die huis gesluip het om saam met haar vlieënier kêrel voor sy kaggel op die buurplaas te kuier en dit wat verder gebeur.
Met die uitbreek van die oorlog is Raymond teruggeroep Engeland toe en verlaat Maxi met die belofte dat hy weer na haar sal terugkeer.
Die oorlog is verby maar sy hoor niks verder van hom nie. Die geloof bly in die liefde wat sy ervaar het en na haar pa se dood erf sy die plaas, nieteenstaande die feit dat sy haar pa se planne omvergooi met die huwelik wat hy vir haar met een van die buurseuns gereël het deur op pad na die troue uit die kar te klim en die pad te voet terug na die opstal aanpak.
Edith Piaff se Franse kabaret liedjies en Marlene Diedrich se Lili Marlene beeld die naoorlogse stemming perfek uit terwyl die juwele uit ons Afrikaanse liedjieskatkis soos Koos du Plessis se Skielik is jy Vry en Stef Bos se Papa, plek in die vertelling kry om Maxi se verlange om by haar geliefde in die vreemde land aan te sluit te verwoord.
As jy nie daar was nie sal jy nooit weet hoe die storie geëindig het nie, buiten om te sê dat mens nogal hoendervleis plek-plek gekry het.
’n Staande applous was dan ook ’n waardige dankies-sê vir ’n puik vertoning.
Met hierdie liedjies verstaan jy hoekom Amanda Strydom steeds nie net een van Suid-Afrika se voorste kabaret sangeresse is nie, maar ook ’n uitmuntende toneelspeler wat ’n storie met al die nodige emosie kan oordra.
Dit was ’n voorreg soos min om Amanda Strydom se besonderse talent op die KunsteGrot se verhoog te kon beleef.
Die belofte het sy dan ook self uitgespreek dat Thabazimbi haar weer sal sien. Moet nie die geleentheid laat verbygaan as sy weer by die KunsteGrot kom kuier nie.
“State of the Heart” was die heel eerste eenvrou musiekteaterstuk uit Amanda Strydom se pen en is in 1994 met die Dalro-prys, die Showtime prys vir die beste kabaret asook die Showtime “Show of the Year” toekennings bekroon.
Amanda is tydens die vertoning meesterlik begelei deur die pianis Coenraad Rall.


title: Tsunami tref Indonisië 2 uur nadat waarskuwing opgehef is

maintext:
Meer as 50 mense het gesterf toe ’n sterk tsunami, wat deur ’n 7,5 sterkte aardbewing veroorsaak is, die kusstad Palu op Sulawesi Eiland getref het.
Die tsunami, wat met twee meter hoë golwe deur die stad gespoel het, het gekom twee ure nadat die tsunami waarskuwing opgehef is en baie mense is onvoorbereid gevang.
Op die video kan gesien word hoë mense skreeuend voor die tsunami wegvlug wat op sy pad ook ’n moskee laat ineenstort het.
Verlede maand het ’n reeks aardbewings die Indonisiese eiland Lombok geskud met die ergste op 5 Augustus waartydens 460 mense omgekom het.
Reuters berig dat hulle verskeie verslae ontvang het dat baie lyke al lang sie kuslyn aangetref is maar dat vanweë die swak en gebroke kommunikasie daar geen bevestiging van dodesyfers is nie.
Palu het meer as 300 000 inwoners en volgens ’n regeringswoordvoerder is daar reeds met reddingsoperasies begin. Daar word gehoop dat helikopters veilige landdingsplekke mag vind om die reddingswerk te help.
Palu is sowat 800km vanaf die aardbewing se episentrum en verskeie geboue het as gevolg hiervan ineen gestort.
Gedurende 2004 het ’n tsunami wat veroorsaak is deur ’n aardbewing naby die Indonisies eiland Soematra gelei tot 226 000 sterftes regoor die Indiese Oseaan. 120 000 hiervan was in Indonisië.
Visueel: Tsunami tref kusstad – klik op BBC-skakel in vorige plasing


title: HFM Jukskei eindig tops op Groottotaal

maintext:
In die pas afgelope skoleliga het Frikke Meyer se jukskeispelers besonder goed gevaar en het hul goed rekenskap van hulself in die Limpopo Skoleliga gegee.
In die Hoërskole Groottotaal kompetisie eindig HFM eerste. Dit is die eerste keer in die geskiedenis van HFM jukskei wat hierdie prestasie behaal word.
Na afloop van die kompetisie op 25 Augustus waaraan 5 spanne deelgeneem het, eindig vier spanne in die tweede plek en is hulle silwer medaljewenners. Dit was die o/19 A-seunspan, o/19 B-seunspan, o/16-dogterspan en die o/16-seunspan.
Die toppresteerders was egter HFM se o/19 gemengde span wat die Fanus Genis trofee vir die derde jaar agtereenvolgend huis toe bring.
In die hoërskole A-afdeling eindig HFM dan in die tweede plek na Pietersburg Hoërskool met Tom Naudé in die derde plek. ‘n Prestasie waarop die spelers en hul afrigters, Gerhard Booyens en Joyce du Preez baie trots kan wees.
Tydens die Junior keuring te Polokwane die afgelope naweek word 5 spelers gekies vir die Limpopo spanne wat tydens die Bondedag op 13 Oktober te Pretoria gaan deelneem.
Hulle is Thomas Pretorius (o/19); Naidene Viljoen (o/19); Simone du Plessis (o/19); Raphael de Beer (o/16) en Arno van Niekerk (o/16). Verder word mnr Booyens aangewys as die afrigter van die o/19 seunspan.


title: Buite Advertensieborde: Noodsaaklikheid om insette nou te lewer

maintext:
Wat deur sakemanne gesien word as ’n onnodige bemoeiing deur die plaaslike owerheid, is in werklikheid iets waaraan daadwerklik aandag aangegee moet word.
Dit is naamlik die munisipale ordonansie of by-wet wat die plasing van buite advertensieborde reguleer.
Hierby is nie net ingesluit gewone besigheidsborde nie, maar ook waentjie-borde, verligte- en LED vertoonborde.
Om kleinsakepersone meer hieromtrent in te lig was dan ook die hoofdoel van die Thabazimbi Sakekamer se Koffie-uur en Netwerksessie wat Woensdag 12 September by Komma Nader Koffiekroeg in Heuwelkruin Thabazimbi aangebied is.
In Thabazimbi is daar tans geen wetgewing wat al die toepassings van die wetlike aspekte reguleer nie, behalwe dat toestemming van die munisipaliteit verkry moet word in die vorm van ’n plakker wat as bewys van betaling wat op die advertensiebord geplak moet word.
Alhoewel die Thabazimbi Munisipaliteit reeds by vorige geleenthede konsep-wetgewing voorgelê het, het dit tekort geskied in baie opsigte, sodanig dat indien dit goedgekeur sou word dit glad nie in die behoefte van die besighede sou voorsien het nie en eintlik diskriminerend teenoor die sakesektor gestaan het.
Sodra die konsep wetgewing goedgekeur is, sal die regulering hiervan vir tenders oopgestel word.
Hieruit kan gesien word hoe gevaarlik dit is indien wetgewing soos vervat in die verordening, nie die steun van die besigheidsektor sou geniet nie. Dit kan ook daartoe lei dat onbevoegde kontrakteurs aangestel word om geld te maak uit ’n sisteem waar boetes maklik op sakeonderneming gelaai kan word, slegs omdat die bepalings van die wet nie haalbaar is ten opsigte van die vereistes waaraan advertensieborde moet voldoen nie.
Hierdie by-wet is sedert 2012 reeds in omloop en is telkens deur die Sakekamer gestop weens erge leemtes wat dit oopgelaat het vir korrupsie en wan interpretasie. Sakekamer het die vermoë om te verseker dat hierdie wet reg en regverdig teenoor die sakegemeenskap toegepas sal word.
Die voorstel wat tydens die bespreking gemaak is, is dat Thabazimbi Sakekamer dit op hom neem om die formulering van die verordening te behartig vir voorlegging aan die dorpsbeplanner.
Dit kan lei tot verdere werkskepping asook ’n addisionele inkomste vir die Sakekamer.
Tans is daar geen standaard nie en daar is ook nie noodwendig enige eenvormigheid betrokke by buite-advertensieborde nie.
Vereistes wat hierby ingesluit moet word, is dat dit voorsiening vir alle tipe van advertensieborde moet dek. Daar moet ook genoeg tyd verleen word aan adverteerders om hulle advertensieborde volgens die neergelegde spesifikasies te herregistreer nadat die vereiste veranderings aangebring is.
Thabazimbi Sakekamer het ’n konsepvoorstel, wat gebaseer is op riglyne wat neergelê is vir buite-advertensieborde soos op die webwerf vir advertensieborde wat op Suid-Afrika van toepassing is, aangepas om vir plaaslike wetgewing voorsiening te maak.
Tans word hierdie bepaling glad nie in enige voorlegging wat voorheen deur die munisipaliteit gedoen is toegepas nie.
Die dorpsbeplanner se uiteindelike toestemming en uitspraak hieroor neem verskeie ander departement se insette in ag in die goedkeuring van hierdie by-wet.
Eerstens is daar die verkeersafdeling wat moet bepaal of die advertensiebord of plakkate wat opgerig of vertoon word, dalk die uitsig beperk of belemmer van verkeer op die pad of by aansluitings.
Tweedens moet die tegniese departement ingeroep word om te bepaal of daar nie enige water- of riool pype, of elektriese kabels is wat beskadig kan word tydens die oprigting van advertensieborde nie en laastens is daar die erkenning van betaling deur die munisipaliteit.
Die by-wet is ’n redelike dik dokument om deur te gaan. Die versoek van Sakekamer is dat elke sakeman die dokument sal bestudeer en enige kommentaar daarop voor Vrydag 14 September na hulle sal deurgee.
Die betrokke konsep by-wet is beskikbaar onder aan hierdie redaksioneel, op die Sakekamer se tuisblad asook by die amptelike tuisblad van Thabazimbi Munisipalteit.
Die basis-dokument kan alleen van waarde wees indien dit sterk genoeg is om steeds prakties en uitvoerbaar te wees indien dit dalk in verkeerde hande sou beland vir die uitvoering daarvan.
Met Sakekamer in beheer is daar kontrole en kan dit ook lei tot pro-aktiewe werkskepping. Om hierdie rede is vinnige terugvoering van die uiterste belang.
Vir die interim periode moet besighede wat ’n behoefte aan buite-advertensieborde het, die toestemmings-plakker by die munisipaliteit bekom. Sorg intussen dat jou borde volgend die neergelegde spesifikasies van die voorlopige by-wet, soos deur die Sakekamer behartig, is tot tyd en wyl al die verordenings in plek is en bespaar jouself addisionele uitgawes.
Aangesien die munisipaliteit se finansiële jaar vanaf einde Junie tot begin Julie strek is daar nie veel kans dat die by-wet voor 1 Julie 2019 in werking sal tree nie.
Daar is ook ’n beroep op kleinsakebesighede gedoen om gemeenskaps-aksies soos die belastingbetalersvereniging asook die toerismevereniging te ondersteun waardeur hierdie verenigings se stem ook duideliker hoorbaar is in besluite wat almal in die gemeenskap raak.
Sakekamer het ook ’n beroep gedoen op besighede om by die CSD (Central Supplier Database Application) en LIBRA (Limpopo Business Registration Act) te registreer wat sake baie vir besighede vergemaklik indien die munisipaliteit, of enige ander staats-georiënteerde besigheid soos SANParke plaaslik diensverskaffers benodig.
Hulle is volgens wet verplig om sekere van hulle aankope plaaslik te doen om die plaaslike ekonomie te stimuleer. Dit kan alleen geskied indien jou besigheid as diensverskaffer by hierdie instansies geregistreer is.
Gaan Google gerus hierdie departemente en laai die aansoekvorms by hulle af.
Sodra jy jou besigheid geregistreer het, kontak Thabazimbi Sakekamer wat die nodige hulp sal verleen dat die munisipaliteit hiervan kennis neem.
Sover dit BEE registrasie aan betref is die voorlegging van die aansoekvorm aan die owerheid genoeg indien jou besigheid vir vrystelling hiervan kwalifiseer. Google dit gerus en sien dat BEE nie noodwendig ’n beslommernis is nie.
Indien jy as kleinsakeman nie daar geregistreer is nie, kan dit gebeur dat besigheid wat outomaties na jou toe sou kom, dalk na ’n besigheid in ’n naburige dorp gekanaliseer word.
Klik op die skakel hieronder om die konsep by-wet te besigtig
Advertising – Outdoor – Thabazimbi Local Municipality Draft _ads bylaws (1)


title: Toerisme werkswinkel stap vorentoe om Thabazimbi te bemark

maintext:
Die Thabazimbi Toerisme Vereniging het Vrydag 6 September oorgegaan na ’n werkswinkel om die resultate van die twee vorige besprekings daadwerklik te verbeeld met die daarstelling van ’n professionele tuisblad op die internet. Dit is dan ook die eerste stap om Thabazimbi se toerismepotensiaal buite die munisipale grense te versprei.
Met digitale bemarking wat wyer as die grense van die gedrukte media strek, is in beginsel besluit dat die bemarking digitaal sal geskied. Die doel en dryfveer wat hierdie besluit rugsteun is die besef dat as Thabazimbi as toerisme bestemming bemark word en kompeterend in Limpopo sowel as Suid-Afrika in geheel moet wees.
Tydens die werkswinkel is besluit dat daar wel ook ’n behoefte bestaan om selfs wyer as die landgrense te gaan om ook toeriste van oorsee te bereik.
Met soveel toerismebestemmings om Thabazimbi wat insluit Bela-Bela en die warmwaterbronne van Maroleng (Naboomspruit), almal binne minder as twee ure se motorrit vanaf Thabazimbi, is dit net logies dat Thabazimbi se natuurskoon en dit wat hy aan die ontluikende toerisme mark kan bied, hierby inskakel.
Toerisme is omtrent al wat oor is om te ontwikkel na die totale inploffing van mynbedrywighede en die afname in omset van besighede, veral sover dit die klein sakeman in die privaat sektor aan betref.
Huidig is die werkloosheidsyfer onder die jeug in die orde van 40%-plus en werkskepping in die toeristebedryf kan ’n redelike groot verskil aan hierdie syfer maak.
Die een rede dat die werkwinkel in een van die moderne auditoriums van die Waterberg se TVET College aangebied is, was juis om die mense wat die werkswinkel bygewoon het bewus te maak van die uitstekende fasiliteite wat reeds in Thabazimbi bestaan.
Die moontlikheid om hier plaaslik by die kollege ’n departement tot stand te bring om opleiding in die gasvryheids-bedryf moontlik te maak indien die belangstelling groot genoeg is, word ook ondersoek. Waar is daar ’n beter plek daarvoor – in die middel van een van die toekomstige toeriste bestemmings.
Fondse word benodig om die toerisme potensiaal te ontwikkel en daarom word dit nou verbind met ’n plaaslike bestuur wat werk om hierdie aspek te bevorder en deur die Onafhanklike Ontwikkelings-Plan van die munisipaliteit om befondsing vanaf die sentrale regering te bekom.
Oktober, seker met die koms van Lente, is in Suid-Afrika geïdentifiseer as Toerisme Maand.
Juis hierom is die inisiatief verlede jaar gedurende Oktober afgeskop met die eerste Toerisme “Indaba” in Marakele. Tydens die byeenkoms is die onderskeie fasette van toerisme tydens ’n SWOT analise neergelê, wat dan ook die eerste stap was om alles wat Thabazimbi kragtens volhoubare toerisme kan bied op papier neer te pen.
Tydens die aanbieding is daar weereens na die suksesverhaal van Clarence, ’n klein dorpie by die poort tot die Golden Gate Nasionale Park in die Vrystaat verwys, waar hierdie klein gemeenskap saamgestaan het en met die Nasionale Park binne hulle gebied, die dorp sodanig bemark het dat dit nou bykans ’n groter lokvink is as die Nasionale Park. Hulle aanvanklike toerisme vereniging het maar uit 20 deelnemers bestaan.
Thabazimbi sit met die grootste toeriste aanloklikheid in die groter Waterberg Munisipale gebied met die Marakele Nasionale Park net sowat 15 km buite die bestaande dorpsgrens.
Tweede op die lys van Waterberg is die Animal Sanctuary net sowat 5km voor Marakele se hoofingang. Pluspunte wat reeds bemark kan word.
Toerisme bied sowat dubbel die werksgeleenthede wat myne kan bied. Toerisme kan ’n wyer spektrum van werkgeleenthede met verskillende vlakke van vaardighede bied. Van die ongeskoolde en halfgeskoolde tot die hoogste kwalifikasie in die gasvryheidsbedryf.
Daar word gereken dat een werksgeleentheid plaaslike geskep word vir elke 12 toeriste wat die plek besoek.
Die basiese plig ten opsigte van betrokkenheid begin reeds by die petroljoggie wat die besoeker se brandstoftenk vul. Hierdie is die voetsoolvlak van toerisme – dit is gewoonlik die eerste kontak van die nuwe besoeker want hy maak maar eerder sy tenk vol petrol aangesien hy nie weet hoe ver hy moet ry voordat hy weer ’n vulstasie gaan raakloop nie – dit is nie nou juis die N1 – N2 of die N3 nie. Dis net die R510.
So gepraat van die tuisblad – wys vir die toeris waar al die vulstasies op pad na Thabazimbi en in die omgewing is.
Verblyf behoort tans nie ’n probleem te wees met 141 gastehuise en lodges wat verblyf aanbied.
Daarom is dit die plig van almal in die toerisme-ketting om toe te sien dat alle graderings van blyplekke, dienste by restaurante en toeroperateurs wel aan die vereiste standaarde voldoen.
Om besoekers en toeriste na Thabazimbi te trek is daar een beslissende faktor, naamlik om die inwoners van Thabazimbi se houding teenoor die dorp waarin hulle woon te verander. Jy kan steeds jou klagte indien sonder om op ’n kletskanaal te gaan.
Kyk mens na die sosiale media sover dit Thabazimbi aan betref en die gewildste kanaal is die een waar almal kla oor die swak diens en dienstelewering. Daar is kanale waar klagtes ingedien kan word sonder om dit aan die wêreld uit te basuin.
As gevolg van die geskiedenis van Thabazimbi wat deur die vorige ANC munisipale raad gestroop is en met ’n negatiewe skuldlas gelos is, kan alle probleme, veral kragtens instandhouding wat vir sowat 20 jaar nie gedoen is nie, onmiddellik oorkom word.
Woon gerus die wyksvergaderings asook die belasingbetalers en die toerisme vereniging se vergaderings by en kry ’n groter beeld van wat inwoners wat wel die dorp vooruit wil sien beweeg aan die situasie probeer doen.
Resultate is nie altyd onmiddellik sigbaar nie, want dit neem tyd in beslag om ’n werkbare produk te bemark.
Tans word baie gepraat en dit lyk asof daar nie veel gedoen word nie. Die ideale situasie is dat dar baie gedoen en min gepraat word.
Die Limpopo Toerisme Gradering Raad het ook tydens die geleentheid insette gelewer en daarop gewys dat hulle beïndruk is met wat die Thabazimbi Toerisme Vereniging reeds vermag het.
Die TGCSA het daarop gewys dat dit baie belangrik is dat instansies wat oornaggeriewe verskaf sorg dat hulle volgens die TGCSA gegradeer word.
Hierdeur het die besoeker reeds ’n idee oor die tipe van akkommodasie verwag kan word, ’n baie belangrike konsep kragtens van toerisme.
Indien die toeris akkommodasie bespreek is daar baie faktore betrokke ondermeer die geriewe vir gestremde persone.
Daar is genoem dat van die 141 plekke van akkommodasie wat vroeër genoem is, slegs sewe oor ’n amptelike gradering beskik. Dan is daar ook talle wat oor ou graderings beskik wat nie meer van toepassing is nie.
Nog ’n onderwerp wat aangeraak is was die bemarking van jou bedryf binne die toerisme opset. Wat maak jou bedryf so uniek dat jy toeriste vanuit jou teikenmark kan trek.
Hiermee is daar ook talle nismarkte wat hierby betrek kan word soos boetiek restaurante, kunstenaars in die omgewing, vlooimarkte, ens.
Kommunikasie speel heir ’n groot rol om te verseker dat die verskillende rolspelers bewus is van mekaar.
Toeriste se persepsie van wat hulle verwag verander voortdurend wat veroorsaak dat jy as ’n rolspeler in die toerisme omgewing voortdurend hiervan op hoogte van enige markverskuiwing moet bly.
Om die toeris langer in een gebied te behou moet al die verskillende pakkette binne die gebied as een produk bemark te word.
Dit gaan beteken dat Lodges en gastehuise moet begin saampraat en hulle eie uniekheid met mekaar te begin deel, inplaas daarvan om jaloers hul kliënte wil behou. Hierdie toeriste kom dalk nie weer terug nie.
Dit is ook belangrik om bemarkingsinisiatief soos handels skoue en dorpsfeeste direk by die bemarking in te trek.
Thabazimbi is bevoorreg om reeds twee van die beste toerisme aantrekkings in die Waterberg gebied te huisves, naamlik Marakele Nasionale Park en die Marakele Animal Sanctuary naby Marakele Nasionale Park. Hierdie twee is dan ook die top twee toeriste aantrekkings in die Waterberg Munisipale gebied.
’n Onderwerp wat reeds telkemale na vore getree het, is deur Rethabile Lebethe Provinsiale kwaliteit-spesialis van Limpopo, geopper naamlik die kwaliteit van dienslewering in die gasvryheid-industrie.
Deur hoogsteaande dienslewering word verseker dat daar positiewe terugvoering verkry word waardeur nog meer toeriste na ’n gebied gelok word.
Sy het weereens dit herhaal dat hierdie houding begin reeds by die petroljoggie, die kassier agter die toonbank, die kelner in die restaurant, om positief teenoor die gemeenskap te wees waarin hulle werk.
Munisipaliteite se doel moet ook wees om die toerisme strategie te help bevorder deur dienstelewering en nie as rolspeler in die toerisme industrie nie.
Vir enige opleiding en finansiële bystand kragtens die uitbreiding en ontwikkeling van fasiliteite, kontak Ms Milicent M Mokotedi, Tourism Officer on office@infothabazimbi.co.za of 073 662 9019 of 014 777 1062


title: Veerbootramp - Tanzanië: Die meeste mense aanboord sterf

maintext:
Die dodetal nadat ’n veerboot in Tanzanië op Lake Victoria Vrydag omgeslaan het is reeds meer as 100 terwyl meer as ’n honderd mense nog vermis word.
Daar word gereken dat daar meer as 300 mense aan boord was toe die veerboot Donderdagmiddag slegs ’n paar meter vanaf die dok op Ukerewe, die meer se grootste eiland en deel van Tanzanië, was toe dit omgekantel het.
Talle lyke is Vrydagoggend uitgehaal wat die dodetal tot meer as 100 opgestoot het.
Aanvanklik is net 37 mense gered terwyl die kans om nog oorlewende te vind al hoe meer afneem.
Dit is ook moeilik om te bepaal hoeveel mense op die veerboot was aangesien die totale bemanning asook rekords in die ramp verlore is.
Met die jare/in die loop van die jare heen is Tanzanië hard getref deur veerbootrampe.
Ten minste 500 mense is dood toe in veerboot in 1996 in Lake Vitoria omgeslaan het en gedurende 2012 is 145 mense dood toe ’n veerboot naby die kus van Tanzanië in die Indiese Oseaan gesink het.


title: Ergste stormwinde in 25 jaar tref Japan

maintext:
Ten minste 10 mense is gedood nadat die Tifoon Jebi, Japan getref het. Dit is die ergste storm in 25 jaar wat Japan tref.
Jebi het ’n spoor van vernietiging regoor die westelike deel van die land gelaat en stede soos Kyoto en Osaka het onder die vernietigende winde deurgeloop.
Vlugte, treindienste en veerbote is gekanselleer met duisende passasiers wat gestrand was op Osaka se Internasionale Lughawe en wat intussen ontruim is.
Volgens ’n regeringswoordvoerder is sowat 300 mense beseer as gevolg van die tifoon en sedert vanoggend is sowat 1,2 miljoen mense gelas om die gebied te ontruim met nog sowat 300 000 mense wat gewaarsku is om hulle gereed te maak vir ontruiming.
Op Twitter is ’n tweet geplaas van ’n 100m deursnee grootwiel wat deur die stormwind aangedryf is alhoewel die krag af is.
Meer as 2 miljoen huishoudings se krag is uit terwyl skole en besighede in die betrokke gebiede gesluit is.
Sowat 800 vlugte, insluitend internasionale vlugte na Nagoya en Osaka is gekanselleer.
Deur die dag is reisigers wat gestrand was op Osaka se Kansai Internasionale Lughawe per veerboot oorgeplaas na ’n ander plaaslike lughawe.
Dit is gedoen nadat ’n olietenkskip teen die brug na die lughawe, wat op ’n eiland gebou is, gebots het en die toegangsroete beskadig het.


title: Egpaar op plaas oorval, aangerand en beroof

maintext:
’n Egpaar van die Matjiesfontein omgewing in die Thabazimbi distrik, Peter-Murray (48) en Megan (31) Cross, sterk in die Mediclinic Hospitaal op Thabazimbi aan nadat hulle Dinsdagaand in hulle plaashuis oorval, aangerand en beroof is.
Die egpaar woon saam met Peter-Murray se ma, Leona Cross, en hulle twee kinders op die familieplaas Koedoespan. Leona en die kinders is ongedeerd.
Maroela Media berig dat die egpaar omstreeks 20:00 Dinsdagaand gesit en TV gekyk het toe vier mans met balaklawas ’n groot ruit gebreek en hulle aangeval het.
Die vier, en nog ’n makker wat by hulle aangesluit het, het omstreeks 22:00 op vlug geslaan met verskeie vuurwapens, selfone, bankkaarte en die egpaar se silwerkleurige Toyota Hilux bakkie, registrasienommer CSD 471 L. Die bakkie is met ’n jagraam toegerus.
Volgens inligting wat aan die onderskeie plaaslike beveiligingsgroepe deurgegee is, wil dit voorkom asof die aanvallers in die rigting van Thabazimbi gevlug het.
Peter-Murray kon eers 45 minute nadat die aanvaller op die vlug geslaan het daarin slaag om alarm te maak.
Die egpaar se buurman wat op patrollie was, het die noodoproep ontvang en die ander lede in die groep gekontak om te kyk of hulle nog die aanvallers kon voorkeer. ’n vriend van die gesin, Gerhard Kotzé, het onmiddellik na die plaas uitgery en die egpaar wat hoofsaaklik kop- en gesigbeserings opgedoen het bygestaan terwyl hulle op nooddienste gewag het.
Die egpaar is gestabiliseer en in die vroeë oggendure van Woensdag in Mediclinic Hospitaal opgeneem.
Leona en haar man Peter, wat haar vroeër die jaar ontval het, het hulle as jong egpaar in die Thabazimbi Bosveld gevestig waar Peter hom as een van die vooraanstaande Bonsmara boere onderskei het.
Leona was vir jare sekretaresse by die Groenvlei Laerskool voordat die skool omskep is na die Groenvlei Secondary School.


title: Thabazimbi Munisipaliteit: Lekkasie by pompstasie herstel

maintext:
Kennisgewing is ontvang dat die lekkasie by die pompstasie net na 16:00 herstel is en dat die pomp van water na die Thabazimbi dorp en Regorogile hervat is.
Druk is stadig besig om op te bou.
Alle waterverwante navrae moet asb by 083 703 2805 aangemeld word
Klik op die URL hieronder vir ‘n video van die lekkasie
https://mail.google.com/mail/u/0?ui=2&ik=68acc06039&attid=0.1&permmsgid=msg-f:1612149550629341358&th=165f81798a1148ae&view=att&disp=safe


title: HFM se swemmers presteer uitmuntend

maintext:
HFM se swemmers, onder die leiding van hul afrigter Frank Lottering, het goeie prestasies behaal tydens die verskeie galas waaraan hulle deelgeneem het.
Kristin Lottering, dogter van Frank, het op verskeie geleenthede medaljes ingeoes onder andere 5 goues by die Shamu Sprint gala te Tzaneen, 5 goues met 5 nuwe rekords tydens die Tuks Sprint gala en die afgelope naweek 9 goud met 9 nuwe rekords tydens die Ellisras Sprint gala.
Sy het ook uitsonderlik presteer tydens die Senior National Short Course Championships te Durban in Augustus waar sy in die ope afdeling teen vroue van reg oor die land moes kompeteer. Sy behaal ‘n skitterende 18de plek in die 200m vlinderslag en verbeter haar tyd met 27.56s – nadat sy ook afrigting van Chad le Clos ontvang het.
Kristin het tydens dié geleentheid ook reeds gekwalifiseer vir die Junior en Senior SA Kampioenskappe wat gedurende 2019 in Durban aangebied word.
Intussen het Cara Pieterse, Tristan Brits, Mathilda Jordaan, Wilmien Schutte, Kristin Lottering en Quinten Steenkamp Limpopo kleure verwerf en Limpopo by die Interprovinsiala gala te Stanford Lake verteenwoordig.
Tydens die pas afgelope Ellisras Sprint gala het 9 swemmers 43 medaljes ingeoes. Die swemmers was Kristin lottering 9 goud; Tristan Brits 7 goud; Inge-Marie Briel 2 goud, 2 silwer, 2 brons; Twana Nel 1 goud, 1 silwer, 1 brons; Cara Pieterse 5 silwer, 2 brons; Xander Steenkamp 4 silwer, 2 brons; Quinten Steenkamp 4 silwer, 1 brons en Fanie Swanepoel 1 brons.
HFM se swemmers maak intussen gereed vir die swem Interhoër wat op Woensdag 26 September te Ellisras plaasvind.


title: Dinamies Dames by Oggend-tee op Thabazimbi

maintext:
Kom geniet ’n gesellige oggendtee saam met jou vriendinne in die geselskap van die Dinamiese Dames, een van die gewildste kabaret-groepe op die Suid-Afrikaanse spyskaart wat gaan sing en vertel van jou as mens, vrou wees en sommer net jy wees.
Dinamiese Dames is ’n unieke produk – Marissa Drummond, Nadia Beukes, Edrien Erasmus en Melissa Swart het geen bekendstelling nodig nie.
Edrien is ’n kind van Thabazimbi wat haar hoërskoolloopbaan aan Pro-Arte in Pretoria voortgesit het om as een van Suid-Afrika se jong kunstenaars naam vir haarself te maak.
Die vier vriendinne het kragte saamgesnoer vir ’n eiesoortige kabaret konsert. Hulle doel is om deur hul kombinasie van sang en storie-vertel ’n daadwerklike invloed op vroue te maak. ’n Inspirasie stuk gevul met eerlike stories en ongelooflike musiekvertolkings.
Kom geniet hierdie geleentheid saam op 27 Oktober in die Thabazimbi Bioskoopsaal, waar die fondse aangebied gaan word vir vaders wat hulle werk verloor het, studente wat wil gaan studeer maar waarvan die ouers behoeftig is en soortgelyke liefdadigheidsgevalle.
Die Oggend-tee begin die oggend om 10:00 en koste beloop R150 per persoon en R100 vir senior burgers.
Tafels waarby 10 persone kan aansit is beskikbaar en verskeie gasvrouens is reeds aangewys om tafels te bedien. Indien jy of jou vriendinne self gasvrou wil speel aan ’n tafel kan jy steeds jou eie tafel bespreek op die voorwaarde dat jy self die tafel moet vul (voorafbetaalbaar).
Die gasvrouens verkoop kaartjies spesifiek aan persone wat by haar tafel wil aansit. ’n Lys van name van gasvrouens wat plekke aan hul tafels beskikbaar het word hieronder geplaas.
Die gasvrouens wat hulself genomineer het, is: Dahlia Prinsloo en Rita Volschenk, Annazelle du Plessis, Deidre van der Berg, Annelie Lee en vriendinne, Elbie de Kock, Eska Benadé en Danél Parsons, Hilde du Toit, Ina Cloete en Theresa Pretorius, Isabel Blaauw, Linda Richards, Lize Fouché, Karla de Jager, Madelein Raubenheimer, Elize Gildenhuys, Ems Strydom en Marie Meintjies, Marja, Kayla en Kiara Watson, Marna Schoeman, Michelle Barnard, Michelle Johnston, Mona Van Helsdingen, Nicole Murray, Rachel Miller, Ronél Joubert en Linda van Heerden, Sarisca Miller, Suzette Brits, Megan Brits, Trudie Allan, Tilla van Rhryn van Oudshoorn en Shauneen Coetzee.
Indien jy jou voorkeur gasvrou se kontak besonderhede het, skakel gerus om te hoor of sy nog plek aan haar tafel beskikbaar het.
Kontak die Thabazimbi NG Kerkkantoor by 014 772 2270 of 104 777 2183 vir besprekings. Hulle kan jou ook met die kontakbesonderhede van die spesifieke gasvrouens verskaf wat hul eie kaartjies aan ’n spesifiek persoon verkoop om aan haar tafel te sit.
Daar gaan genoeg plek wees vir enkelpersone of vir jou en jou vriendin of familielid wat saam by een tafel wil aansit.